title: Neuvoston päätös (EU) 2015/2289, annettu 3 päivänä joulukuuta 2015, lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta tehdyn Euroopan unionin ja Kap Verden tasavallan sopimuksen mukaisesti perustetussa sekakomiteassa Euroopan unionin puolesta esitettävästä kannasta, joka koskee sopimuksen täytäntöönpanoa koskevien yhteisten suuntaviivojen hyväksymistä

text:
               9.12.2015

               FI

               Euroopan unionin virallinen lehti

               L 323/11

         NEUVOSTON PÄÄTÖS (EU) 2015/2289,
   annettu 3 päivänä joulukuuta 2015,
   lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta tehdyn Euroopan unionin ja Kap Verden tasavallan sopimuksen mukaisesti perustetussa sekakomiteassa Euroopan unionin puolesta esitettävästä kannasta, joka koskee sopimuksen täytäntöönpanoa koskevien yhteisten suuntaviivojen hyväksymistä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta tehty Euroopan unionin ja Kap Verden tasavallan sopimus (1), jäljempänä ’sopimus’, tuli voimaan 1 päivänä joulukuuta 2014.

               (2)

               Sopimuksen 10 artiklassa määrätään, että osapuolet perustavat sekakomitean. Siinä määrätään myös, että sekakomitean on erityisesti valvottava sopimuksen täytäntöönpanoa.

               (3)

               Euroopan parlamentin ja neuvoston asetuksessa (EY) N:o 810/2009 (2) vahvistetaan menettelyt ja edellytykset viisumien myöntämiseksi jäsenvaltioiden alueen kautta tapahtuvaa kauttakulkua tai sellaisia jäsenvaltioiden alueella oleskeluja varten, joiden on tarkoitus kestää enintään 90 päivää minkä hyvänsä 180 päivän jakson aikana.

               (4)

               On tarpeen laatia yhteiset suuntaviivat, jotta voidaan varmistaa sopimuksen täysin yhdenmukainen täytäntöönpano Kap Verden tasavallan ja jäsenvaltioiden konsulaateissa sekä selkiyttää sopimuksen määräysten ja sopimuksen osapuolten lainsäädännön niiden säännösten välistä suhdetta, joita sovelletaan edelleen sopimuksen soveltamisalan ulkopuolelle jääviin viisumiasioihin.

               (5)

               On näin ollen aiheellista määrittää kanta, joka esitetään unionin puolesta sekakomiteassa sopimuksen täytäntöönpanoa koskevien yhteisten suuntaviivojen hyväksymiseen.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan.

               (7)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista,

         ON HYVÄKSYNYT TÄMÄN PÄÄTÖKSEN:
   1 artikla
   Lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta tehdyllä Euroopan unionin ja Kap Verden tasavallan sopimuksella perustetussa sekakomiteassa unionin puolesta esitettävä kanta sopimuksen täytäntöönpanoa koskevien yhteisten suuntaviivojen hyväksymiseen perustuu tähän päätökseen liitettyyn sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 3 päivänä joulukuuta 2015.

            Neuvoston puolesta

            Puheenjohtaja

         F. BRAZ

      (1)  EUVL L 282, 24.10.2013, s. 3.

      (2)  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1).

      LUONNOS
      KAP VERDEN TASAVALLAN JA EUROOPAN UNIONIN KANSALAISILLE LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISEN HELPOTTAMISTA KOSKEVALLA EUROOPAN UNIONIN JA KAP VERDEN TASAVALLAN SOPIMUKSELLA PERUSTETUN SEKAKOMITEAN PÄÄTÖS N:o 1/2015,
      annettu …,
      sopimuksen täytäntöönpanoa koskevien yhteisten suuntaviivojen hyväksymisestä
      SEKAKOMITEA, joka
      ottaa huomioon lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta tehdyn Euroopan unionin ja Kap Verden tasavallan sopimuksen (1), jäljempänä ’sopimus’, ja erityisesti sen 10 artiklan,
      sekä katsoo, että kyseinen sopimus tuli voimaan 1 päivänä joulukuuta 2014,
      ON HYVÄKSYNYT TÄMÄN PÄÄTÖKSEN:
      1 artikla
      Kap Verden tasavallan ja Euroopan unionin kansalaisille lyhytaikaista oleskelua varten myönnettävien viisumien myöntämisen helpottamista koskevan Euroopan unionin ja Kap Verden tasavallan sopimuksen täytäntöönpanoa koskevat yhteiset suuntaviivat hyväksytään sellaisina kuin ne ovat tämän päätöksen liitteessä.
      2 artikla
      Tämä päätös tulee voimaan päivänä, jona se hyväksytään.

         Tehty

               Euroopan unionin puolesta

               Kap Verden tasavallan puolesta

         (1)  EUVL L 282, 24.10.2013, s. 3.

         LIITE

            KAP VERDEN TASAVALLAN JA EUROOPAN UNIONIN KANSALAISILLE LYHYTAIKAISTA OLESKELUA VARTEN MYÖNNETTÄVIEN VIISUMIEN MYÖNTÄMISEN HELPOTTAMISESTA TEHDYN EUROOPAN UNIONIN JA KAP VERDEN TASAVALLAN SOPIMUKSEN TÄYTÄNTÖÖNPANOA KOSKEVAT YHTEISET SUUNTAVIIVAT

         Euroopan unionin ja Kap Verden tasavallan sopimus lyhytaikaista oleskelua varten Kap Verden tasavallan ja Euroopan unionin kansalaisille myönnettävien viisumien myöntämisen helpottamisesta, jäljempänä ’sopimus’, tuli voimaan 1 päivänä joulukuuta 2014, tavoitteenaan helpottaa vastavuoroisuuden pohjalta viisumien myöntämistä Kap Verden tasavallan, jäljempänä ’Kap Verde’, ja Euroopan unionin, jäljempänä ’unioni’, kansalaisille sellaista oleskelua varten, jonka on tarkoitus kestää enintään 90 päivää 180 päivän kuluessa.
         Sopimuksessa vahvistetaan vastavuoroisia oikeudellisesti sitovia oikeuksia ja velvoitteita, jotta voidaan yksinkertaistaa menettelyjä viisumien myöntämiseksi Kap Verden ja unionin kansalaisille.
         Sopimuksella perustetun sekakomitean, jäljempänä ’sekakomitea’, hyväksymillä suuntaviivoilla pyritään varmistamaan sopimuksen virheetön ja yhdenmukainen täytäntöönpano Kap Verden ja jäsenvaltioiden diplomaatti- ja konsuliedustustoissa. Nämä suuntaviivat eivät ole osa sopimusta, eivätkä ne sen vuoksi ole oikeudellisesti sitovia. On kuitenkin erittäin suositeltavaa, että diplomaatti- ja konsuliedustustojen henkilöstö noudattaa niitä johdonmukaisesti pannessaan sopimuksen määräyksiä täytäntöön.
         Suuntaviivoja on tarkoitus tarpeen mukaan päivittää säännöllisesti sopimuksen täytäntöönpanosta saatujen kokemusten perusteella.
         I   YLEISET SEIKAT
         1.1   Tarkoitus ja soveltamisala

         Sopimuksen 1 artiklassa määrätään seuraavaa:

            ”Tämän sopimuksen tarkoituksena on vastavuoroisuutta noudattaen helpottaa viisumien myöntämistä Kap Verden ja unionin kansalaisille sellaista oleskelua varten, jonka on tarkoitus kestää enintään 90 päivää 180 päivän kuluessa.”

         Sopimusta sovelletaan kaikkiin Kap Verden ja unionin kansalaisiin, jotka hakevat lyhytaikaista viisumia, riippumatta siitä, missä maassa he asuvat.
         Sopimusta ei sovelleta kansalaisuudettomiin henkilöihin, joilla on Kap Verden tai unionin jäsenvaltioiden myöntämä oleskelulupa. Tähän henkilöryhmään sovelletaan unionin viisumisäännöstön sääntöjä.
         1.2   Sopimuksen soveltamisala

         Sopimuksen 2 artiklassa määrätään seuraavaa:

            ”1.   Tässä sopimuksessa määrättyjä viisumien myöntämisen helpottamista koskevia järjestelyjä sovelletaan Kap Verden ja unionin kansalaisiin vain siltä osin kuin heitä ei ole vapautettu viisumipakosta unionin, sen jäsenvaltioiden tai Kap Verden laeilla, asetuksilla ja hallinnollisilla määräyksillä tai tämän sopimuksen tai muiden kansainvälisten sopimusten määräyksillä.
            2.   Kysymykset, joista ei määrätä tässä sopimuksessa ja joita ovat esimerkiksi viisumin epääminen, matkustusasiakirjojen tunnustaminen, toimeentuloon tarvittavien varojen osoittaminen sekä maahantulon epääminen ja maastapoistamiseen liittyvät toimenpiteet, ratkaistaan Kap Verden tai jäsenvaltioiden kansallisen lainsäädännön tai unionin lainsäädännön mukaisesti.”

         Sopimus ei vaikuta voimassa oleviin viisumivelvollisuuksia ja viisumivapauksia koskeviin unionin ja kansallisiin sääntöihin, tämän kuitenkaan rajoittamatta sopimuksen 8 artiklan soveltamista. Esimerkiksi neuvoston asetuksen (EY) N:o 539/2001 (1) 4 artiklassa jäsenvaltioille annetaan mahdollisuus vapauttaa viisumivelvollisuudesta muun muassa alusten ja ilma-alusten siviilimiehistö.
         Euroopan parlamentin ja neuvoston asetusta (EY) N:o 810/2009 (2), jäljempänä ’viisumisäännöstö’, sovelletaan kaikkiin asioihin, joista ei määrätä sopimuksessa ja joita ovat esimerkiksi viisumihakemuksen käsittelystä vastaavan Schengen-valtion määrittäminen, viisumin epäämisen perustelut ja oikeus hakea muutosta kielteiseen päätökseen. Lisäksi myös Schengen-säännöstöä ja kansallista lainsäädäntöä sovelletaan asioihin, joista ei määrätä sopimuksessa ja joita ovat esimerkiksi matkustusasiakirjojen tunnustaminen, matkan tarkoitusta koskevat asiakirjatodisteet, toimeentuloon tarvittavien varojen osoittaminen, viisumihakemuksen käsittelyaika, jäsenvaltioiden alueelle tulon epääminen ja maastapoistamiseen liittyvät toimenpiteet.
         Vaikka sopimuksessa määrätyt ehdot täyttyisivätkin, viisumi voidaan silti evätä, elleivät Euroopan parlamentin ja neuvoston asetuksen (EY) N:o 562/2006 (3), jäljempänä ’Schengenin rajasäännöstö’, 5 artiklassa vahvistetut edellytykset täyty, toisin sanoen henkilöllä ei ole voimassa olevaa matkustusasiakirjaa, hänestä on tehty ilmoitus Schengenin tietojärjestelmään, hänen katsotaan olevan uhka yleiselle järjestykselle tai sisäiselle turvallisuudelle tms.
         Muita viisumisäännöstön mukaisia mahdollisuuksia joustavuuteen viisumien myöntämisessä sovelletaan edelleen. Esimerkiksi pitkään (jopa viisi vuotta) voimassa olevia toistuvaisviisumeja voidaan myöntää muillekin kuin sopimuksen 4 artiklassa mainituille henkilöryhmille, jos viisumisäännöstössä (24 artikla) säädetyt edellytykset täyttyvät. Samalla tavoin sovelletaan edelleen viisumisäännöstön säännöksiä, jotka mahdollistavat viisumin maksuttomuuden tai viisumimaksun alentamisen (viisumisäännöstön 16 artiklan 5 ja 6 kohta). Kaikkiin asioihin, jotka koskevat Kap Verden viisumin myöntämistä unionin kansalaisille ja joista ei määrätä tässä sopimuksessa, kuten kolmessa edeltävässä kohdassa mainitut asiat, sovelletaan edelleen Kap Verden kansallista lainsäädäntöä.
         1.3   Sopimuksen soveltamisalaan kuuluvat viisumilajit

         Sopimuksen 3 artiklan d kohdan määritelmän mukaan ’viisumilla’ tarkoitetaan ”jonkin jäsenvaltion tai Kap Verden myöntämää lupaa tai tekemää päätöstä, joka vaaditaan maahantuloon asianomaisen jäsenvaltion tai useamman jäsenvaltion taikka Kap Verden alueelle kauttakulkua tai sellaista oleskelua varten, jonka on tarkoitus kestää kaikkiaan enintään 90 päivää;”.
         Sopimuksessa määrättyjä helpotuksia sovelletaan sekä yhtenäisiin viisumeihin, jotka ovat voimassa jäsenvaltioiden koko alueella, että alueellisesti rajoitettuihin viisumeihin. Niitä sovelletaan myös Kap Verden unionin kansalaisille myöntämiin lyhytaikaisiin viisumeihin ja kauttakulkuviisumeihin.
         1.4   Viisumin mukaisen sallitun oleskeluajan laskeminen

         Lyhytaikainen oleskelu tarkoittaa Schengenin rajasäännöstön 5 artiklan 1 kohdan mukaan seuraavaa: ”90 päivää minkä hyvänsä 180 päivän jakson aikana, jolloin on otettava huomioon kutakin oleskelupäivää edeltävä 180 päivän jakso”.
         Maahantulopäivänä pidetään ensimmäistä päivää ja maastalähtöpäivänä viimeistä päivää, jona henkilö oleskelee jäsenvaltioiden alueella. Käsitteen ”minkä hyvänsä 180 päivän jakson aikana” mukaisesti olisi sovellettava ”liikkuvaa” 180 päivän viitejaksoa, jolloin oleskelun jokaisena päivänä tarkastellaan viimeisintä 180 päivän ajanjaksoa sen todentamiseksi, täyttyykö 90 päivän / 180 päivän vaatimus edelleen. Tämä tarkoittaa sitä, että ilman keskeytystä jatkunut 90 päivän poissaolo jäsenvaltioiden alueelta antaa mahdollisuuden uuteen enintään 90 päivän oleskeluun.
         Uusien sääntöjen mukaisen sallitun oleskelun laskemiseen voidaan käyttää ”lyhytaikaisen oleskelun laskinta”, joka on saatavilla seuraavassa osoitteessa: http://ec.europa.eu/dgs/home-affairs/what-we-do/policies/borders-and-visas/border-crossing/index_en.htm.
         Esimerkki oleskelun pituuden laskemisesta uuden määritelmän perusteella:
         Henkilö, jolla on vuoden (18.4.2014–18.4.2015) voimassa oleva toistuvaisviisumi, saapuu maahan ensimmäisen kerran 19.4.2014 ja oleskelee siellä kolme päivää. Tämän jälkeen hän saapuu maahan uudelleen 18.6.2014 ja oleskelee siellä 86 päivää. Tällaisessa tapauksessa tilanne asianomaisten päivämäärien osalta voisi olla seuraava:

                     —

                     11.9.2014: viimeisten 180 päivän kuluessa (16.3.2014–11.9.2014) henkilö on oleskellut maassa kolme päivää (19.–21.4.2014) + 86 päivää (18.6.2014–11.9.2014) = 89 päivää = oleskeluaika ei ylity. Henkilö voi oleskella maassa vielä yhden päivän;

                     —

                     16.10.2014 alkaen: henkilö voi saapua maahan vielä kolmen päivän oleskelua varten (oleskelusta 19.4.2014 tulee merkityksetön 16.10.2014 (koska se jää 180 päivän ajanjakson ulkopuolelle); oleskelusta 20.4.2014 tulee merkityksetön 17.10.2014 (koska se jää 180 päivän ajanjakson ulkopuolelle jne.));

                     —

                     15.12.2014 alkaen: henkilö voi saapua maahan vielä 86 päivän oleskelua varten (oleskelusta 18.6.2014 tulee merkityksetön 15.12.2014 (koska se jää 180 päivän ajanjakson ulkopuolelle); oleskelusta 19.6.2014 tulee merkityksetön 16.12.2014 jne.).

               1.5   Tilanne niiden jäsenvaltioiden osalta, jotka eivät vielä sovella Schengenin säännöstöä täysimääräisesti tai jotka eivät osallistu EU:n yhteiseen viisumipolitiikkaan, ja assosioituneiden maiden osalta

         Sopimus sitoo voimaantulostaan lähtien jäsenvaltioita, jotka ovat liittyneet unioniin vuonna 2004 (Tšekki, Viro, Kypros, Latvia, Liettua, Unkari, Malta, Puola, Slovenia ja Slovakia), vuonna 2007 (Bulgaria ja Romania) ja vuonna 2013 (Kroatia).
         Bulgaria, Kroatia, Kypros ja Romania eivät vielä sovella Schengenin säännöstöä täysimääräisesti. Ne myöntävät edelleen kansallisia viisumeja, jotka ovat voimassa vain niiden omalla kansallisella alueella. Kun nämä jäsenvaltiot ryhtyvät soveltamaan Schengenin säännöstöä täysimääräisesti, ne jatkavat sopimuksen soveltamista.
         Kansallista lainsäädäntöä sovelletaan edelleen kaikkiin sopimuksen soveltamisalan ulkopuolelle jääviin kysymyksiin siihen päivään saakka, jona nämä jäsenvaltiot ryhtyvät soveltamaan Schengenin säännöstöä täysimääräisesti. Kyseisestä päivästä lähtien sopimuksen soveltamisalan ulkopuolelle jääviin kysymyksiin sovelletaan Schengenin säännöstöä ja/tai kansallista lainsäädäntöä.
         Bulgaria, Kroatia, Kypros ja Romania voivat tunnustaa Schengen-jäsenvaltioiden ja assosioituneiden maiden myöntämät oleskeluluvat, D-viisumit ja lyhytaikaiset viisumit niiden alueella tapahtuvaa lyhytaikaista oleskelua varten.
         Schengenin sopimuksen soveltamisesta tehdyn yleissopimuksen (4) 21 artiklan mukaan kaikkien Schengen-valtioiden on tunnustettava toistensa myöntämät pitkäaikaiset viisumit ja oleskeluluvat päteviksi toistensa alueella tapahtuvaa lyhytaikaista oleskelua varten. Schengen-jäsenvaltiot hyväksyvät Schengeniin assosioituneiden maiden oleskeluluvat, D-viisumit ja lyhytaikaiset viisumit maahantuloa ja lyhytaikaista oleskelua varten ja päinvastoin.
         Sopimusta ei sovelleta Yhdistyneeseen kuningaskuntaan, Irlantiin ja Tanskaan, mutta siihen sisältyy yhteisiä julistuksia, joiden mukaan kyseisten jäsenvaltioiden on suotavaa tehdä Kap Verden kanssa kahdenväliset sopimukset viisumien myöntämismenettelyjen helpottamisesta.
         Vaikka Islanti, Norja, Sveitsi ja Liechtenstein ovat liittyneet Schengen-yhteistyöhön, sopimus ei sido niitä. Sopimukseen sisältyy kuitenkin yhteinen julistus, jonka mukaan kyseisten Schengen-maiden on suotavaa tehdä viipymättä Kap Verden kanssa kahdenväliset sopimukset viisumien myöntämismenettelyjen helpottamisesta.
         1.6   Sopimus ja muut kahdenväliset sopimukset

         Sopimuksen 11 artiklassa määrätään seuraavaa:

            ”Tätä sopimusta sovelletaan sen voimaantulosta alkaen ensisijaisena muihin kahden- tai monenvälisiin sopimuksiin nähden, joita on tehty jäsenvaltioiden ja Kap Verden välillä, siltä osin kuin viimeksi mainittujen sopimusten määräykset koskevat tämän sopimuksen soveltamisalaan kuuluvia kysymyksiä.”

         Sopimuksen voimaantulosta alkaen jäsenvaltioiden ja Kap Verden voimassa oleviin kahdenvälisiin sopimuksiin sisältyviä määräyksiä asioista, joista määrätään sopimuksessa, ei enää sovelleta. Jäsenvaltioiden on unionin lainsäädännön mukaan toteutettava tarpeelliset toimenpiteet poistaakseen yhteensopimattomuudet kahdenvälisten sopimustensa ja sopimuksen väliltä.
         Jos jokin jäsenvaltio on tehnyt Kap Verden kanssa kahdenvälisen sopimuksen tai järjestelyn asioista, jotka eivät kuulu sopimuksen soveltamisalaan, tätä vapautusta sovelletaan edelleen sopimuksen tultua voimaan.
         II   YKSITTÄISET MÄÄRÄYKSET
         2.1   Kaikkiin viisuminhakijoihin sovellettavat säännöt

         On muistettava, että alla mainittuja helpotuksia, jotka koskevat lähtöä siinä tapauksessa, että asiakirjat ovat kadonneet tai ne on varastettu, ja viisumin voimassaoloajan pidentämistä poikkeuksellisissa olosuhteissa, sovelletaan kaikkiin Kap Verden ja jäsenvaltioiden viisuminhaltijoihin.
         2.1.1   Viisumin voimassaoloajan pidentäminen poikkeuksellisissa olosuhteissa

         Sopimuksen 7 artiklassa määrätään seuraavaa:

            ”Jos Kap Verden ja unionin kansalaiset eivät voi poistua jäsenvaltioiden tai Kap Verden alueelta viisumissa mainittuun määräaikaan mennessä ylivoimaisen esteen vuoksi, heidän viisuminsa voimassaoloaikaa voidaan pidentää maksutta kohdevaltion soveltaman lainsäädännön mukaisesti, kunnes paluu asuinvaltioon on mahdollinen.”

         Mahdollisuuteen pidentää viisumin voimassaoloaikaa ylivoimaisen esteen vuoksi (esimerkiksi sairaalahoito onnettomuuden vuoksi), jolloin viisumin haltijalla ei ole mahdollisuutta poistua jäsenvaltion alueelta viisumitarraan merkittyyn päivämäärään mennessä, sovelletaan viisumisäännöstön 33 artiklan 1 kohtaa edellyttäen, että se on yhteensopiva sopimuksen kanssa (esimerkiksi viisumi, jonka voimassaoloaikaa on jatkettu, pysyy yhtenäisenä viisumina, joka oikeuttaa maahantuloon kaikkien niiden Schengen-jäsenvaltioiden alueelle, joihin maahantuloa varten viisumi oli voimassa sen myöntämishetkellä). Sopimuksen mukaan ylivoimaisen esteen tapauksessa viisumin voimassaoloaikaa pidennetään maksutta.
         2.2   Tiettyihin viisuminhakijoiden ryhmiin sovellettavat säännöt

         2.2.1   Toistuvaisviisumien myöntäminen

         Tapauksissa, joissa viisuminhakijan on matkustettava usein tai säännöllisesti Kap Verden tai jäsenvaltioiden alueelle, voidaan myöntää lyhytaikaisia viisumeja useita käyntejä varten, edellyttäen, että näiden käyntien kokonaiskesto on enintään 90 päivää minkä hyvänsä 180 päivän jakson aikana.
         Sopimuksen 4 artiklan 1 kohdassa määrätään seuraavaa:

            ”1.   Jäsenvaltioiden ja Kap Verden diplomaatti- ja konsuliedustustot myöntävät viisi vuotta voimassa olevia toistuvaisviisumeja seuraaviin ryhmiin kuuluville kansalaisille:

                        a)

                        kansallisten ja alueellisten hallitusten ja parlamenttien jäsenet sekä perustuslakituomioistuinten, ylimpien tuomioistuinten ja tilintarkastustuomioistuimen jäsenet heidän hoitaessaan tehtäviään, ellei heitä ole vapautettu viisumipakosta tällä sopimuksella;

                        b)

                        virallisten valtuuskuntien pysyvät jäsenet, jotka Kap Verdelle, jäsenvaltioille tai unionille osoitetun virallisen kutsun perusteella osallistuvat kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion tai Kap Verden alueella;

                        c)

                        liikemiehet ja liikeyritysten edustajat, jotka matkustavat säännöllisesti jäsenvaltioihin tai Kap Verdeen;

                        d)

                        puolisot, alle 21-vuotiaat tai huollettavana olevat lapset (myös adoptiolapset) sekä vanhemmat, jotka vierailevat

                                    —

                                    jonkin jäsenvaltion alueella laillisesti oleskelevien Kap Verden kansalaisten tai Kap Verden alueella laillisesti oleskelevien unionin kansalaisten luona, tai

                                    —

                                    kansalaisuusvaltiossaan oleskelevien unionin kansalaisten tai Kap Verdessä oleskelevien Kap Verden kansalaisten luona.

                  Jos on kuitenkin ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaolo on rajattava tähän jaksoon, etenkin jos

                        —

                        toimikauden kesto, kun kyseessä on a alakohdassa tarkoitettu henkilö,

                        —

                        aseman kesto virallisen valtuuskunnan pysyvänä jäsenenä, kun kyseessä on b alakohdassa tarkoitettu henkilö,

                        —

                        aseman kesto liikemiehenä tai liikeyrityksen edustajana, kun kyseessä on c alakohdassa tarkoitettu henkilö, tai

                        —

                        jossain jäsenvaltiossa oleskelevan Kap Verden kansalaisen tai Kap Verdessä oleskelevan unionin kansalaisen oleskeluluvan pituus, kun kyseessä on d alakohdassa tarkoitettu henkilö,

                  on alle viisi vuotta.”

         Kun otetaan huomioon näihin ryhmiin kuuluvien henkilöiden ammattiasema tai heidän sukulaissuhteensa Kap Verden tai unionin kansalaiseen, joka oleskelee laillisesti Kap Verden tai jäsenvaltioiden alueella, sekä kansalaisuusvaltiossaan oleskelevien unionin kansalaisten tai Kap Verdessä oleskelevien Kap Verden kansalaisten sukulaiset, on perusteltua myöntää heille toistuvaisviisumi, joka on voimassa viisi vuotta tai jonka voimassaolo on rajattu toimikauden tai laillisen oleskelun kestoon, jos se on alle viisi vuotta.
         Sopimuksen 4 artiklan 1 kohdan a alakohdan soveltamisalaan kuuluvien henkilöiden osalta olisi esitettävä vahvistus heidän ammatillisesta asemastaan ja toimikautensa pituudesta.
         Tätä määräystä ei sovelleta 4 artiklan 1 kohdan a alakohdan soveltamisalaan kuuluviin henkilöihin, jos heidät on sopimuksen mukaan vapautettu viisumivelvollisuudesta, eli jos heillä on diplomaatti- tai virkapassi.
         Sopimuksen 4 artiklan 1 kohdan b alakohdan soveltamisalaan kuuluvien henkilöiden on esitettävä todisteet pysyvästä asemastaan virallisen valtuuskunnan jäsenenä ja tarpeesta osallistua säännöllisesti kokouksiin, kuulemisiin, neuvotteluihin tai vaihto-ohjelmiin.
         Sopimuksen 4 artiklan 1 kohdan c alakohdan soveltamisalaan kuuluvien henkilöiden on esitettävä todisteet ammatillisesta asemastaan ja toimintansa kestosta.
         Sopimuksen 4 artiklan 1 kohdan d alakohdan soveltamisalaan kuuluvien henkilöiden on esitettävä todisteet kutsun esittävän henkilön laillisesta oleskelusta.
         Jos on ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaolo rajataan tähän jaksoon.
         Sopimuksen 4 artiklan 2 kohdassa määrätään seuraavaa:

            ”2.   Jäsenvaltioiden ja Kap Verden diplomaatti- ja konsuliedustustot myöntävät yhden vuoden voimassa olevan toistuvaisviisumin seuraaviin ryhmiin kuuluville kansalaisille edellyttäen, että heille on hakemusta edeltävän vuoden aikana myönnetty vähintään yksi viisumi ja että he ovat käyttäneet sitä kohdevaltion maahantuloa ja oleskelua koskevan lainsäädännön mukaisesti:

                        a)

                        kansalaisjärjestöjen edustajat, jotka matkustavat säännöllisesti jäsenvaltioihin tai Kap Verdeen osallistuakseen koulutukseen, seminaareihin tai konferensseihin esimerkiksi vaihto-ohjelmien puitteissa;

                        b)

                        kansainvälisille messuille tai kansainvälisiin konferensseihin, symposiumeihin tai seminaareihin taikka muihin vastaaviin tapahtumiin osallistuvat vapaiden ammattien harjoittajat, jotka matkustavat säännöllisesti jäsenvaltioihin tai Kap Verdeen;

                        c)

                        tieteen, kulttuurin tai taiteen alan toimintaan tai yliopistojen järjestämiin tai muihin vaihto-ohjelmiin osallistuvat henkilöt, jotka matkustavat säännöllisesti jäsenvaltioihin tai Kap Verdeen;

                        d)

                        kansainvälisten urheilutapahtumien osanottajat ja henkilöt, jotka kuuluvat heidän seurueeseensa työnsä vuoksi;

                        e)

                        toimittajat ja akkreditoidut henkilöt, jotka kuuluvat heidän seurueeseensa työnsä vuoksi;

                        f)

                        koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille esimerkiksi vaihto-ohjelmien tai muun opiskeluun liittyvän toiminnan puitteissa;

                        g)

                        Kap Verdessä tai jäsenvaltioissa tunnustettujen uskonnollisten yhteisöjen edustajat, jotka matkustavat säännöllisesti jäsenvaltioihin tai Kap Verdeen;

                        h)

                        lääketieteellisistä syistä säännöllisesti vierailevat henkilöt;

                        i)

                        ystävyyskaupunkien tai -kuntien järjestämien virallisten vaihto-ohjelmien osanottajat;

                        j)

                        virallisten valtuuskuntien jäsenet, jotka Kap Verdelle, jäsenvaltioille tai unionille osoitetun virallisen kutsun perusteella osallistuvat säännöllisesti kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion tai Kap Verden alueella.

                  Jos on kuitenkin ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaolo on rajattava tähän jaksoon.”

         Yhden vuoden voimassa oleva toistuvaisviisumi myönnetään periaatteessa edellä mainittuihin ryhmiin kuuluville viisuminhakijoille edellyttäen, että viisuminhakijalle on edellisen vuoden (12 kuukauden) aikana myönnetty vähintään yksi viisumi ja että hän on käyttänyt sitä kohdevaltion tai tai kohdevaltioiden maahantuloa ja oleskelua koskevan lainsäädännön mukaisesti (henkilö ei esimerkiksi ole ylittänyt sallittua oleskeluaikaa) ja että toistuvaisviisumin hakemiselle on perusteet.
         Tapauksissa, joissa ei ole perusteltua myöntää vuoden voimassa olevaa viisumia (esimerkiksi, jos vaihto-ohjelma on alle vuoden pituinen tai henkilön ei tarvitse matkustaa kokonaisen vuoden ajan), viisumin voimassaoloaika on alle vuoden edellyttäen, että viisumin myöntämisen muut edellytykset täyttyvät.
         Sopimuksen 4 artiklan 3 ja 4 kohdassa määrätään seuraavaa:

            ”3.   Jäsenvaltioiden ja Kap Verden diplomaatti- ja konsuliedustustot myöntävät vähintään kaksi ja enintään viisi vuotta voimassa olevia toistuvaisviisumeja tämän artiklan 2 kohdassa tarkoitettuihin ryhmiin kuuluville kansalaisille edellyttäen, että nämä ovat hakemusta edeltäneiden kahden vuoden aikana käyttäneet heille myönnettyä yhden vuoden toistuvaisviisumia kohdevaltion alueelle tuloa ja siellä oleskelua koskevan lainsäädännön mukaisesti.
            Jos on kuitenkin ilmeistä, että tarve tai tarkoitus matkustaa usein tai säännöllisesti rajoittuu lyhyempään jaksoon, toistuvaisviisumin voimassaolo on rajattava tähän jaksoon.
            4.   Tämän artiklan 1–3 kohdassa tarkoitetut henkilöt voivat oleskella jäsenvaltioiden tai Kap Verden alueella yhteensä enintään 90 päivää 180 päivän kuluessa.”

         Kahdesta viiteen vuoteen voimassa olevia toistuvaisviisumeja myönnetään 4 artiklan 2 kohdassa tarkoitettuihin ryhmiin kuuluville viisuminhakijoille edellyttäen, että he ovat kahden edellisen vuoden (24 kuukauden) aikana käyttäneet heille myönnettyä vähintään yhden vuoden voimassa olevaa toistuvaisviisumia kohdevaltion tai kohdevaltioiden maahantuloa ja oleskelua koskevan lainsäädännön mukaisesti ja että syyt toistuvaisviisumin hakemiselle ovat edelleen voimassa. On huomattava, että kahdesta viiteen vuoteen voimassa oleva viisumi myönnetään ainoastaan, jos viisuminhakijalle on kahden edellisen vuoden aikana myönnetty kaksi vähintään yhden vuoden voimassa olevaa viisumia ja kyseinen henkilö on käyttänyt näitä viisumeja kohdevaltion tai kohdevaltioiden maahantuloa ja oleskelua koskevan lainsäädännön mukaisesti. Diplomaatti- ja konsuliedustustojen on päätettävä kunkin viisumihakemuksen arvioinnin perusteella näiden viisumien voimassaoloaika, joka siis voi olla kahdesta viiteen vuotta.
         Toistuvaisviisumia ei ole pakko myöntää, ellei hakija ole käyttänyt aiempaa viisumiaan.
         2.2.2   Viisumihakemusten käsittelymaksu

         Sopimuksen 5 artiklan 1 kohdassa määrätään seuraavaa:

            ”1.   Jäsenvaltiot tai Kap Verde eivät veloita viisumista maksua seuraaviin ryhmiin kuuluvilta henkilöiltä, sanotun kuitenkaan rajoittamatta 2 kohdan määräysten soveltamista:

                        a)

                        virallisten valtuuskuntien jäsenet, jotka Kap Verdelle, jäsenvaltioille tai unionille osoitetun virallisen kutsun perusteella osallistuvat kokouksiin, kuulemisiin, neuvotteluihin tai vaihto-ohjelmiin tai tapahtumiin, joita hallitustenväliset organisaatiot järjestävät jonkin jäsenvaltion tai Kap Verden alueella;

                        b)

                        alle 12-vuotiaat lapset (5);

                        c)

                        koululaiset, opiskelijat, jatko-opiskelijat ja heidän saattajinaan toimivat opettajat, jotka osallistuvat opinto- tai koulutustarkoituksessa tehtäville matkoille;

                        d)

                        tutkijat, jotka matkustavat tieteellisen tutkimustyön vuoksi;

                        e)

                        voittoa tavoittelemattomien järjestöjen järjestämien seminaarien, konferenssien taikka urheilu-, kulttuuri- tai koulutustapahtumien osallistujat, jotka ovat korkeintaan 25-vuotiaita.”

         Edellä mainitut henkilöryhmät vapautetaan kokonaan viisumihakemuksen käsittelymaksusta.
         Viisumisäännöstön 16 artiklan 6 kohdassa ja 16 artiklan 17 kohdan ensimmäisessä alakohdassa säädetään seuraavaa:

            ”6.   Viisumimaksuja voidaan yksittäistapauksissa alentaa tai ne voidaan jättää perimättä, kun tämä palvelee kulttuuriin tai urheiluun liittyvää etua tai ulko- tai kehitysyhteistyöpoliittista etua tai jotakin muuta merkittävää yleistä etua taikka humanitaarisista syistä.
            7.   Viisumimaksu peritään joko euroina tai sen kolmannen maan kansallisena valuuttana tai siinä kolmannessa maassa yleensä käytettävänä valuuttana, jossa hakemus on jätetty, eikä sitä palauteta, lukuun ottamatta 18 artiklan 2 kohdassa ja 19 artiklan 3 kohdassa tarkoitettuja tapauksia.” (eli tapauksissa, joissa konsulaatti ei ole toimivaltainen tai hakemusta ei voida ottaa tutkittavaksi).

         Kapverdeläisille viisuminhakijoille annetaan viisumisäännöstön 16 artiklan 8 kohdan mukaisesti ja Euroopan unionin kansalaisille asetuksen (Décret-Loi) 27/2007 mukaisesti ”kuitti maksetusta viisumimaksusta”.
         Sopimuksen 5 artiklan 2 kohdassa määrätään seuraavaa:

            ”2.   Jos jäsenvaltiot tai Kap Verde tekevät yhteistyötä ulkopuolisen palveluntarjoajan kanssa, voidaan periä palvelumaksu. Palvelumaksun on oltava oikeassa suhteessa kustannuksiin, joita ulkopuoliselle palveluntarjoajalle aiheutuu sen suorittaessa tehtäviään, eikä se saa olla enempää kuin 30 euroa. Kap Verden, asianomaisen jäsenvaltion tai asianomaisten jäsenvaltioiden on varattava kaikille hakijoille mahdollisuus jättää hakemuksensa suoraan sen tai niiden konsulaatteihin.”

         Viisumihakemuksen käsittelymaksusta vapautetuilta henkilöryhmiltä voidaan periä palvelumaksu, jos jäsenvaltio tekee yhteistyötä ulkoisen palveluntarjoajan kanssa.
         Tällä hetkellä millään jäsenvaltiolla ei ole ulkoistusjärjestelyjä ulkoisten palveluntuottajien kanssa Kap Verdessä.
         2.2.3   Diplomaatti- ja virkamatkapassien haltijat

         Sopimuksen 8 artiklassa määrätään seuraavaa:

            ”1.   Kap Verden ja jäsenvaltioiden kansalaisilta, joilla on voimassa oleva diplomaatti- tai virkapassi, ei vaadita viisumia jäsenvaltioiden tai Kap Verden alueelle tuloa, alueelta poistumista eikä alueen kauttakulkua varten.
            2.   Edellä 1 kohdassa tarkoitetut kansalaiset voivat oleskella jäsenvaltioiden tai Kap Verden alueella enintään 90 päivää 180 päivän kuluessa.”

         Sopimus ei kata menettelyjä, jotka koskevat diplomaattien sijoittamista jäsenvaltioihin. Siihen sovelletaan tavanomaista akkreditointimenettelyä.
         Osapuolet sopivat sopimukseen liitetyssä yhteisessä julistuksessa, että kumpi tahansa niistä voi keskeyttää sopimuksen jonkin osan ja erityisesti sen 8 artiklan soveltamisen, jos toinen osapuoli käyttää väärin 8 artiklan soveltamista tai jos artiklan soveltaminen aiheuttaa uhkan yleiselle turvallisuudelle. Sopimuksen jonkin osan soveltamisen keskeyttäminen on tehtävä sen 12 artiklan 5 kohdassa määrätyn menettelyn mukaisesti.
         Jos 8 artiklan soveltaminen keskeytetään, osapuolet aloittavat sekakomiteassa neuvottelut keskeyttämiseen johtaneiden ongelmien ratkaisemiseksi.
         Kumpikin osapuoli on ilmoittanut sitoutuvansa ensisijaisesti varmistamaan diplomaatti- ja virkapassien korkealaatuisen turvallisuuden erityisesti sisällyttämällä niihin biometriset tunnisteet. Unionin osalta tämä toteutetaan neuvoston asetuksessa (EY) N:o 2252/2004 (6) säädettyjen vaatimusten mukaisesti.
         III   ASIAKIRJOJEN TURVALLISUUTTA KOSKEVA YHTEISTYÖ
         Osapuolet sopivat sopimukseen liitetyssä yhteisessä julistuksessa, että sekakomitean olisi arvioitava osapuolten matkustusasiakirjojen turvallisuustason vaikutusta tämän sopimuksen toimintaan. Tätä varten osapuolet sitoutuvat ilmoittamaan toisilleen säännöllisesti toimenpiteistä, joita ne toteuttavat välttääkseen sen, että samalle ihmiselle myönnetään useita matkustusasiakirjoja, kehittääkseen matkustusasiakirjojen teknisiä turvaominaisuuksia sekä varmistaakseen matkustusasiakirjojen myöntämisen yksilöllisyyden.
         IV   TILASTOTIEDOT
         Jotta sekakomitea voi seurata sopimuksen täytäntöönpanoa tehokkaasti, Kap Verden ja jäsenvaltioiden diplomaatti- ja konsuliedustustojen on toimitettava komissiolle kuuden kuukauden välein tilastotietoja, jotka koskevat erityisesti ja mahdollisuuksien mukaan seuraavia seikkoja, kuukausittain eriteltyinä:

                     —

                     myönnettyjen toistuvaisviisumien määrä;

                     —

                     myönnettyjen toistuvaisviisumien voimassaoloaika;

                     —

                     sopimuksen kattamille eri henkilöryhmille maksutta myönnettyjen viisumien määrä.

            (1)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

            (2)  Euroopan parlamentin ja neuvoston asetus (EY) N:o 810/2009, annettu 13 päivänä heinäkuuta 2009, yhteisön viisumisäännöstön laatimisesta (viisumisäännöstö) (EUVL L 243, 15.9.2009, s. 1).

            (3)  Euroopan parlamentin ja neuvoston asetus (EY) N:o 562/2006, annettu 15 päivänä maaliskuuta 2006, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) (EUVL L 105, 13.4.2006, s. 1).

            (4)  EUVL L 239, 22.9.2000, s. 19.

            (5)
         Huom. Jotta tähän ryhmään kuuluva viisuminhakija voidaan vapauttaa viisumihakemuksen käsittelymaksusta, hänen on esitettävä todiste iästään.

            (6)  Neuvoston asetus (EY) N:o 2252/2004, annettu 13 päivänä joulukuuta 2004, jäsenvaltioiden myöntämien passien ja matkustusasiakirjojen turvatekijöitä ja biometriikkaa koskevista vaatimuksista (EUVL L 385, 29.12.2004, s. 1).


Avis juridique important

|

31985D0424

85/424/ETY: Neuvoston päätös, tehty 26 päivänä maaliskuuta 1985, vuoden 1983 kansainvälisen trooppista puuta koskevan sopimuksen soveltamisesta

Virallinen lehti nro L 236 , 03/09/1985 s. 0008 - 0008 Suomenk. erityispainos Alue 11 Nide 11 s. 0225  Espanjank. erityispainos: Luku 11 Nide 22 s. 0138  Ruotsink. erityispainos Alue 11 Nide 11 s. 0225  Portugalink. erityispainos: Luku 11 Nide 22 s. 0138

NEUVOSTON PÄÄTÖS,tehty 26 päivänä maaliskuuta 1985,vuoden 1983 kansainvälisen trooppista puuta koskevan sopimuksen soveltamisesta (85/424/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 ja 116 artiklan,ottaa huomioon komission suosituksen,sekä katsoo, ettäyhteisö ja sen jäsenvaltiot ovat 29 päivänä kesäkuuta 1984 allekirjoittaneet vuoden 1983 kansainvälisen trooppista puuta koskevan sopimuksen, jakyseisen sopimuksen soveltaminen edellyttää sekä yhteisön toimintaa että jäsenvaltioiden yhteistä toimintaa,ON PÄÄTTÄNYT SEURAAVAA:1 artikla Yhteisö ja sen jäsenvaltiot ilmoittavat aikomuksestaan soveltaa vuoden 1983 kansainvälistä trooppista puuta koskevaa sopimusta sen 34 tai 36 artiklan mukaisesti sen tultua voimaan 37 artiklan säännösten mukaisesti.Yhteisö soveltaa sopimusta väliaikaisesti.2 artikla Neuvoston puheenjohtaja nimeää henkilön, joka on valtuutettu tekemään väliaikaista soveltamista koskevan ilmoituksen yhteisön puolesta.3 artikla Tämä päätös julkaistaan Euroopan yhteisöjen virallisessa lehdessä.Tehty Brysselissä 26 päivänä maaliskuuta 1985.Neuvoston puolestaPuheenjohtajaF. M. PANDOLFI


title: 2008/436/EY: Neuvoston päätös, tehty 9 päivänä kesäkuuta 2008 , uuden jäsenen nimittämisestä eroavan jäsenen tilalle Euroopan ammatillisen koulutuksen kehittämiskeskuksen johtokuntaan

text:
               12.6.2008

               FI

               Euroopan unionin virallinen lehti

               L 153/36

      NEUVOSTON PÄÄTÖS,
   tehty 9 päivänä kesäkuuta 2008,
   uuden jäsenen nimittämisestä eroavan jäsenen tilalle Euroopan ammatillisen koulutuksen kehittämiskeskuksen johtokuntaan
   (2008/436/EY)
   EUROOPAN UNIONIN NEUVOSTO, joka
   ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
   ottaa huomioon ehdokasluettelot, jotka komissio on toimittanut neuvostolle työntekijöiden edustajista,
   sekä katsoo, että

               (1)

               Neuvosto nimitti 18 päivänä syyskuuta 2006 tekemällään päätöksellä (2) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2006 alkavaksi ja 17 päivänä syyskuuta 2009 päättyväksi toimikaudeksi.

               (2)

               Kehittämiskeskuksen johtokunnan jäsenen paikka työntekijäjärjestöjen edustajien ryhmässä on vapautunut Gregor MIKLICin erottua,

         ON PÄÄTTÄNYT SEURAAVAA:
   Ainoa artikla
   Nimitetään seuraava henkilö Euroopan ammatillisen koulutuksen kehittämiskeskuksen johtokunnan jäseneksi jäljellä olevaksi toimikaudeksi eli 17 päivään syyskuuta 2009:

               I.

                  TYÖNTEKIJÄJÄRJESTÖJEN EDUSTAJAT

                           SLOVENIA

                           Marjan URBANČ
                           Association of Free Trade Unions of Slovenia

      Tehty Luxemburgissa 9 päivänä kesäkuuta 2008.

            Neuvoston puolesta

            Puheenjohtaja

         M. COTMAN

      (1)  EYVL L 39, 13.2.1975, s. 1. Asetus sellaisena kuin se on viimeksi muutettuna asetuksella (EY) N:o 2051/2004 (EUVL L 355, 1.12.2004, s. 1).

      (2)  EUVL C 240, 5.10.2006, s. 1.


title: 2007/38/EY: Neuvoston päätös, tehty 22 päivänä tammikuuta 2007 , alueiden komitean kolmen tanskalaisen jäsenen ja viiden tanskalaisen varajäsenen nimeämisestä

text:
               24.1.2007

               FI

               Euroopan unionin virallinen lehti

               L 17/20

      NEUVOSTON PÄÄTÖS,
   tehty 22 päivänä tammikuuta 2007,
   alueiden komitean kolmen tanskalaisen jäsenen ja viiden tanskalaisen varajäsenen nimeämisestä
   (2007/38/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa vapautuu kolme jäsenen paikkaa Vibeke STORM RASMUSSENin, Johannes FLENSTED-JENSENin ja Lars ABELin erottua sekä neljä varajäsenen paikkaa Kristian EBBENSGAARDin, Søren ERIKSENin, Jan BOYEn ja Bente NIELSENin erottua. Erot tulevat voimaan 1 päivästä tammikuuta 2007 alkaen. Alueiden komiteassa vapautuu yksi varajäsenen paikka Mona HEIBERGin jäseneksi nimeämisen johdosta,

         ON PÄÄTTÄNYT SEURAAVAA:
   1 artikla
   Nimetään seuraavat henkilöt jäljellä olevaksi toimikaudeksi eli 25 päivään tammikuuta 2010 alueiden komitean:

               a)

               jäseniksi:

                           —

                           Henrik RINGBÆK MADSEN, Regionsrådsmedlem, Vibeke STORM RASMUSSENin tilalle

                           —

                           Karsten UNO PETERSEN, Regionsrådsmedlem, Johannes FLENSTED-JENSENin tilalle

                           —

                           Mona HEIBERG, Borgerrepræsentant, Københavns Kommune, Lars ABELin tilalle,

               b)

               varajäseniksi:

                           —

                           Lykke DEBOIS, Regionsrådsmedlem, Kristian EBBENSGAARDin tilalle

                           —

                           Bent LARSEN, Regionsrådsmedlem, Søren ERIKSENin tilalle

                           —

                           Tove LARSEN, Formand for sammenlægningsudvalget, Aabenraa Kommune, Bente NIELSENin tilalle

                           —

                           Erik NIELSEN, Borgmester, Rødovre Kommune, Jan BOYEn tilalle

                           —

                           Søren SALLING, Regionsrådsmedlem, Mona HEIBERGin tilalle.

         2 artikla
   Tämä päätös tulee voimaan 1 päivänä tammikuuta 2007.

      Tehty Brysselissä 22 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 56, 25.2.2006, s. 75.


title: 2011/655/: Euroopan parlamentin ja neuvoston päätös, annettu 27 päivänä syyskuuta 2011 , Euroopan globalisaatiorahaston varojen käyttöönotosta, talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/028 NL/Overijssel Division 18, Alankomaat)

text:
               7.10.2011

               FI

               Euroopan unionin virallinen lehti

               L 263/12

         EUROOPAN PARLAMENTIN JA NEUVOSTON PÄÄTÖS,
   annettu 27 päivänä syyskuuta 2011,
   Euroopan globalisaatiorahaston varojen käyttöönotosta, talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/028 NL/Overijssel Division 18, Alankomaat)
   (2011/655/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Alankomaat esitti 20 päivänä joulukuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä Alankomaiden NUTS II -alueella Overijsselissä (NL21), NACE Rev. 2:n kaksinumerotason 18 (painaminen ja tallenteiden jäljentäminen) piirissä toimivissa yhdeksässä yrityksessä; hakemusta täydennettiin lisätiedoin 7 päivään maaliskuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 718 140 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 718 140 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 27 päivänä syyskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2007/566/EY: Neuvoston päätös, tehty 23 päivänä heinäkuuta 2007 , Bulgarian tasavallan ja Romanian Euroopan talousalueeseen osallistumisesta tehdyn sopimuksen ja neljän siihen liittyvän sopimuksen allekirjoittamisesta ja väliaikaisesta soveltamisesta

text:
                  25.8.2007

                  FI

                  Euroopan unionin virallinen lehti

                  L 221/1

         NEUVOSTON PÄÄTÖS,
         tehty 23 päivänä heinäkuuta 2007,
         Bulgarian tasavallan ja Romanian Euroopan talousalueeseen osallistumisesta tehdyn sopimuksen ja neljän siihen liittyvän sopimuksen allekirjoittamisesta ja väliaikaisesta soveltamisesta
         (2007/566/EY)
         EUROOPAN UNIONIN NEUVOSTO, joka
         ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen kanssa,
         ottaa huomioon komission ehdotuksen,
         sekä katsoo seuraavaa:

                     (1)

                     Liityttyään Euroopan unioniin Bulgarian tasavalta ja Romania, jäljempänä ’ETA:n hakijamaat’, ovat hakeneet Euroopan talousalueesta tehdyn sopimuksen sopimuspuoliksi Euroopan talousalueesta tehdyn sopimuksen, jäljempänä ’ETA-sopimus’, 128 artiklan mukaisesti.

                     (2)

                     Tämän vuoksi komissio on neuvotellut Euroopan yhteisön ja sen jäsenvaltioiden puolesta Islannin, Liechtensteinin ruhtinaskunnan, Norjan kuningaskunnan ja ETA:n hakijamaiden välillä tehtävän sopimuksen Bulgarian tasavallan ja Romanian osallistumisesta Euroopan talousalueeseen sekä neljä tähän liittyvää sopimusta, jotka ovat

                                 i)

                                 Euroopan yhteisön ja Norjan kuningaskunnan välinen kirjeenvaihtona tehty sopimus Bulgariaa koskevasta talouskasvun ja kestävän kehityksen yhteistyöohjelmasta;

                                 ii)

                                 Euroopan yhteisön ja Norjan kuningaskunnan välinen kirjeenvaihtona tehty sopimus Romaniaa koskevasta talouskasvun ja kestävän kehityksen yhteistyöohjelmasta;

                                 iii)

                                 Euroopan talousyhteisön ja Islannin väliseen sopimukseen Bulgarian tasavallan ja Romanian Euroopan unioniin liittymisen johdosta tehty lisäpöytäkirja; sekä

                                 iv)

                                 Euroopan talousyhteisön ja Norjan kuningaskunnan väliseen sopimukseen Bulgarian tasavallan ja Romanian Euroopan unioniin liittymisen johdosta tehty lisäpöytäkirja.

                     (3)

                     Neuvottelut saatettiin päätökseen 29 päivänä maaliskuuta 2007.

                     (4)

                     Mainitut sopimukset olisi allekirjoitettava Euroopan yhteisön puolesta sillä varauksella, että ne tehdään myöhemmin.

                     (5)

                     Mainittuja sopimuksia olisi sovellettava väliaikaisesti Euroopan yhteisön sekä Islannin, Liechtensteinin ruhtinaskunnan ja Norjan kuningaskunnan välisten kirjeenvaihtona tehtyjen sopimusten perusteella kunnes niiden voimaan saattamisen edellyttämät menettelyt on saatu päätökseen, jotta varmistetaan sisämarkkinoiden moitteeton toiminta Euroopan talousalueella,

               ON PÄÄTTÄNYT SEURAAVAA:

            1 artikla
            Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa seuraavat sopimukset Euroopan yhteisön puolesta sillä varauksella, että ne tehdään myöhemmin:

                        —

                        sopimus Bulgarian tasavallan ja Romanian osallistumisesta Euroopan talousalueeseen,

                        —

                        Euroopan yhteisön ja Norjan kuningaskunnan välinen kirjeenvaihtona tehty sopimus Bulgariaa koskevasta talouskasvun ja kestävän kehityksen yhteistyöohjelmasta,

                        —

                        Euroopan yhteisön ja Norjan kuningaskunnan välinen kirjeenvaihtona tehty sopimus Romaniaa koskevasta talouskasvun ja kestävän kehityksen yhteistyöohjelmasta,

                        —

                        Euroopan talousyhteisön ja Islannin väliseen sopimukseen Bulgarian tasavallan ja Romanian Euroopan unioniin liittymisen johdosta tehty lisäpöytäkirja, sekä

                        —

                        Euroopan talousyhteisön ja Norjan kuningaskunnan väliseen sopimukseen Bulgarian tasavallan ja Romanian Euroopan unioniin liittymisen johdosta tehty lisäpöytäkirja.

            2 artikla
            Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa Euroopan yhteisön puolesta Euroopan yhteisön ja Islannin, Liechtensteinin ruhtinaskunnan ja Norjan välillä kirjeenvaihtona tehdyt sopimukset, jotka koskevat Bulgarian tasavallan ja Romanian Euroopan talousalueeseen osallistumista koskevan sopimuksen ja neljän siihen liittyvän sopimuksen väliaikaista soveltamista. Mainittuja sopimuksia sovelletaan niiden voimaan tuloon asti sitä kuukautta seuraavan kuukauden ensimmäisestä päivästä, jona viimeisin näistä kirjeenvaihdoista on saatu päätökseen.
            Euroopan talousyhteisön ja Islannin väliseen sopimukseen Bulgarian ja Romanian Euroopan unioniin liittymisen johdosta tehdyn lisäpöytäkirjan ja Euroopan talousyhteisön ja Norjan kuningaskunnan väliseen sopimukseen Bulgarian ja Romanian Euroopan unioniin liittymisen johdosta tehdyn lisäpöytäkirjan määräyksiä, jotka liittyvät tiettyjen Islannista ja Norjasta peräisin olevien kalojen ja kalastustuotteiden yhteisöön tuontiin sovellettaviin uusiin ja muutettuihin tariffikiintiöihin, sovelletaan kuitenkin väliaikaisesti sitä kuukautta seuraavan toisen kuukauden ensimmäisestä päivästä, jona viimeisin kirjeenvaihdoista on saatu päätökseen.

            3 artikla
            Bulgarian tasavallan ja Romanian Euroopan talousalueeseen osallistumisesta tehdyn sopimuksen ja neljän siihen liittyvän sopimuksen samoin kuin niiden väliaikaisesta soveltamisesta kirjeenvaihtona tehtyjen sopimusten tekstit ovat tämän sopimuksen liitteenä.

            Tehty Brysselissä 23 päivänä heinäkuuta 2007.

                  Neuvoston puolesta

                  Puheenjohtaja

               L. AMADO


title: Neuvoston päätös, annettu 4 päivänä joulukuuta 2012 , yhteisön kasvilajikeviraston valituslautakunnan puheenjohtajan nimittämisestä uudeksi toimikaudeksi

text:
               8.12.2012

               FI

               Euroopan unionin virallinen lehti

               C 378/2

         NEUVOSTON PÄÄTÖS,
   annettu 4 päivänä joulukuuta 2012,
   yhteisön kasvilajikeviraston valituslautakunnan puheenjohtajan nimittämisestä uudeksi toimikaudeksi
   2012/C 378/03
   EUROOPAN UNIONIN NEUVOSTO, joka
   ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 47 artiklan 1 kohdan,
   sekä katsoo seuraavaa:

               (1)

               Neuvosto nimitti 17 päivänä joulukuuta 2007 annetulla päätöksellä 2007/858/EY (2) Paul A.C.E. VAN DER KOOIJin yhteisön kasvilajikeviraston valituslautakunnan puheenjohtajaksi,

               (2)

               Komissio, saatuaan viraston hallintoneuvoston puoltavan lausunnon, teki 10 päivänä lokakuuta 2012 ehdotuksen Paul A.C.E. VAN DER KOOIJin nimittämisestä uudeksi toimikaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Paul A.C.E. VAN DER KOOIJ yhteisön kasvilajikeviraston valituslautakunnan puheenjohtajaksi uudeksi viiden vuoden toimikaudeksi, joka alkaa 18 päivänä joulukuuta 2012.
   2 artikla
   Viraston hallintoneuvoston puheenjohtaja valtuutetaan huolehtimaan kaikista 1 artiklan täytäntöönpanon edellyttämistä järjestelyistä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä joulukuuta 2012.

            Neuvoston puolesta

            Puheenjohtaja

         V. SHIARLY

      (1)  EYVL L 227, 1.9.1994, s. 1.

      (2)  EUVL L 337, 21.12.2007, s. 105.


Avis juridique important

|

31999D0853

1999/853/EY: Neuvoston päätös, tehty 6 päivänä joulukuuta 1999, Slovakian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 335 , 28/12/1999 s. 0022 - 0028

NEUVOSTON PÄÄTÖS,tehty 6 päivänä joulukuuta 1999,Slovakian tasavallan liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(1999/853/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin hakijavaltiolle sekä niitä koskevista myöhemmistä merkittävistä mukautuksista.3) Yhteisön avun saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminan arviointiperusteiden täyttämisessä; jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.4) Luxemburgissa kokoontunut Eurooppa-neuvosto on päättänyt, että liittymistä valmistelevan kumppanuuden toteuttamista ja edistymistä yhteisön säännöstön saattamisessa osaksi kansallista lainsäädäntöä tarkastellaan Eurooppa-sopimuksen mukaisissa elimissä.5) Komission vuoden 1999 määräaikaiskertomuksessa esitettiin puolueeton arviointi Slovakian tasavallan jäsenyysvalmisteluista ja yksilöitiin ensisijaisia alueita valmistelujen jatkamista varten.6) Jäsenyyden valmistelemiseksi Slovakian tasavallan olisi ajantasaistettava kansallinen ohjelmansa yhteisön säännöstön saattamiseksi osaksi kansallista lainsäädäntöä; tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Slovakian tasavallan liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksen mukaisissa elimissä sekä asianomaisissa neuvoston elimissä, joille komissio raportoi säännöllisesti.3 artiklaTätä päätöstä noudatetaan kolmannesta päivästä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 6 päivänä joulukuuta 1999.Neuvoston puolestaPuheenjohtajaT. HALONEN(1) EYVL L 85, 20.3.1999, s. 1.LIITESLOVAKIA: LIITTYMISTÄ VALMISTELEVA KUMPPANUUS 19991. TAVOITTEETLiittymistä valmistelevan kumppanuuden tarkoituksena on luoda yhteiset puitteet niille lisätoimia edellyttäville ensisijaisille tavoitteille, jotka mainitaan komission vuoden 1999 määräaikaiskertomuksessa Slovakian edistymisestä Euroopan unioniin liittymisen valmisteluissa, käytettävissä oleville varoille Slovakian avustamiseksi näiden ensisijaisten tavoitteiden toteuttamisessa sekä kyseiseen apuun liittyvine edellytyksille. Liittymistä valmisteleva kumppanuus on perustana useille politiikan välineille, joita käytetään hakijavaltioiden auttamiseksi niiden valmistautuessa jäsenyyteen. Näihin välineisiin kuuluvat muun muassa yhteisön säännöstön hyväksymistä koskeva tarkistettu kansallinen ohjelma, sekä keskipitkän aikavälin talouspolitiikan ensisijaisten tavoitteiden yhteinen arviointi, järjestäytyneen rikollisuuden torjuntaa koskeva sopimus, kansalliset kehittämissuunnitelmat ja muut alakohtaiset suunnitelmat, jotka ovat tarpeen, jotta osallistuminen rakennerahastoihin unioniin liittymisen jälkeen liittymistä edeltävän rakennepolitiikan välineen (Ispa) ja maatalouden ja maaseudun kehittämisen erityisen liittymisohjelman (Sapard) täytäntöönpano ennen unioniin liittymistä olisivat mahdollisia. Kukin näistä välineistä on luonteeltaan erilainen, ja niitä valmistellaan ja ne toteutetaan erityisiä menettelyjä noudattaen. Ne eivät ole olennainen osa tätä kumppanuutta, mutta niiden ensisijaiset tavoitteet ovat kumppanuuden mukaisia.2. PERIAATTEETKunkin hakijavaltion osalta määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut edellytykset, joiden mukaan jäsenyys edellyttää, että:- hakijavaltiossa on vakaat instituutiot, jotka takaavat demokratian, oikeusvaltion, ihmisoikeudet sekä vähemmistöjen kunnioittamisen ja suojelemisen;- hakijavaltiossa on toimiva markkinatalous, ja se pystyy selviytymään kilpailupaineesta ja markkinavoimista unionissa;- hakijavaltio pystyy vastaamaan jäsenyyden mukanaan tuomista velvoitteista, mukaan lukien poliittisen unionin sekä talous- ja rahaliiton tavoitteiden noudattaminen.Madridissa kokoontunut Eurooppa-neuvosto korosti hakijavaltioiden tarvetta mukauttaa hallintorakenteensa yhteisön politiikkojen moitteettoman toiminnan varmistamiseksi liittymisen jälkeen, ja Luxemburgissa kokoontunut Eurooppa-neuvosto korosti, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä; on tarpeen varmistaa, että sitä todella sovelletaan.3. ENSISIJAISET TAVOITTEET JA VÄLITAVOITTEETKomission määräaikaiskertomuksissa on tuotu esiin se, että hakijavaltioiden on vielä toteutettava tietyillä aloilla laajoja toimia valmistautuakseen unioniin liittymiseen. Tämä tilanne edellyttää välitavoitteiden määrittelemistä ensisijaisille tavoitteille, ja niihin kuhunkin on liityttävä asianomaisten valtioiden kanssa yhdessä asetetut selkeät tavoitteet, joiden saavuttamisesta riippuu hakijavaltioille myönnettävän avun määrä sekä jo joidenkin valtioiden kanssa käynnissä olevissa neuvotteluissa edistyminen ja muiden hakijavaltioiden kanssa käytävien neuvottelujen käynnistäminen. Ensisijaiset tavoitteet ja välitavoitteet on tarkistetussa liittymistä valmistelevassa kumppanuudessa edelleen jaettu kahteen ryhmään eli lyhyen ja keskipitkän aikavälin tavoitteisiin. Lyhyen aikavälin tavoitteiden valinnassa on perusteena käytetty Slovakian realistisia mahdollisuuksia toteuttaa tavoitteet tai edistyä merkittävästi niiden toteuttamisessa vuoden 2000 loppuun mennessä. Keskipitkän aikavälin ensisijaisiksi tavoitteiksi määriteltyjen tavoitteiden toteuttamisen oletetaan vievän yli vuoden, vaikkakin toteuttamisen olisi myös niiden osalta mahdollisuuksien mukaan alettava jo vuoden 2000 aikana. Vuoden 1998 liittymistä valmistelevan kumppanuuden tavoitteiden toteuttamiseksi aikaan saatua edistymistä arvioidaan vuoden 1999 määräaikaiskertomuksessa. Tätä arviointia on käytetty muotoiltaessa nykyisen kumppanuuden tavoitteita.Slovakia toimitti tarkistetun version yhteisön säännöstön hyväksymistä koskevasta kansallisesta ohjelmastaan 28 päivänä toukokuuta 1999. Siinä määritellään aikataulu ensimmäiseen liittymiskumppanuuteen perustuvien ensisijaisten tavoitteiden ja välitavoitteiden toteuttamiselle sekä tarvittavat hallintorakenteet ja rahavarojen määrä.Liittymistä valmistelevassa kumppanuudessa mainitaan Slovakian jäsenyysvalmistelujen ensisijaiset alat. Slovakian on kuitenkin huolehdittava kaikista määräaikaiskertomuksessa mainituista asioista. Tärkeää on myös, että Slovakia täyttää lainsäädännöllistä lähentämistä ja yhteisön säännöstön täytäntöönpanoa koskevat sitoumuksensa Eurooppa-sopimuksen mukaisten sitoumusten, analyyttisen tarkastelun ja neuvotteluprosessin mukaisesti. Olisi pidettävä mielessä, että yhteisön säännöstön saattaminen osaksi kansallista lainsäädäntöä ei yksinään riitä, vaan on myös tarpeen varmistaa, että sitä todella sovelletaan unionissa voimassa olevien perusteiden mukaisesti. Kaikilla jäljempänä mainituilla aloilla tarvitaan yhteisön säännöstön uskottavaa ja tehokasta voimaan saattamista ja täytäntöönpanoa.Komission määräaikaiskertomuksen analyysin perusteella Slovakialle on määritetty jäljempänä esitetyt lyhyen ja keskipitkän aikavälin ensisijaiset tavoitteet sekä välitavoitteet.3.1 Lyhyen aikavälin tavoitteet (2000)Poliittiset arviointiperusteet- Slovakian on kohennettava romaniväestön tilannetta tehostamalla sellaisten toimien toteuttamista, joilla pyritään torjumaan syrjintää (myös julkishallinnon piirissä) ja edistämään työllistymis- ja opiskelumahdollisuuksia. Tässä yhteydessä on myös varmistettava, että tarkoitukseen varataan riittävästi varoja kansallisella ja paikallisella tasolla.Taloudelliset arviointiperusteet- Slovakian on palautettava makrotalouden vakaus.- Sen on edistettävä kilpailukyvyn kehittymistä toteuttamalla yritysten ja erityisesti energiavaltaisen raskaan teollisuuden markkinaperusteinen rakenneuudistus. Tämän lisäksi tarvitaan rahoitusmarkkinoiden uudistamista avoimin menettelyin sekä kolmen suuren pankin ja yhden vakuutusyhtiön yksityistämistä ja järjestämättömien luottojen perintäjärjestelyjä.- Sen on pyrittävä edistämään kotimaisia ja ulkomaisia sijoituksia, myös sijoituksia pieniin ja keskisuuriin yrityksiin, toteuttamalla erityisesti toimia, joilla yksinkertaistetaan oikeudellisia ja hallinnollisia menettelyjä.- Sen on kehitettävä konkurssimenettelyjä ja järkiperäistettävä niiden täytäntöönpanoa.Sisämarkkinat- Julkiset hankinnat: Slovakian on perustettava julkisista hankinnoista vastaava virasto ja otettava käyttöön tarvittavat tarkkailu-, valvonta- ja valitusmenettelyt.- Tekijän-ja teollisoikeudet: Slovakian on yhdenmukaistettava ja pantava täytäntöön tavaramerkkejä sekä tekijänoikeuksia ja lähioikeuksia koskeva lainsäädäntönsä. Sen on vahvistettava hallinnollisia valmiuksia ja torjuttava jäljentämistä erityisesti lujittamalla rajatarkastuksia.- Tavaroiden vapaa liikkuvuus: Slovakian on pantava täytäntöön tuotteiden teknisiä vaatimuksia ja vaatimustenmukaisuuden arviointia koskeva laki, aloitettava lainsäädäntönsä mukauttaminen uuden lähestymistavan mukaisiin direktiiveihin ja jatkettava lainsäädäntönsä yhdenmukaistamista tuotekohtaisen lainsäädännön eri osa-alueilla. Sen on lisäksi annettava kemikaaleja koskevat perussäännökset, nopeutettava Euroopan unionin standardien käyttöönottoa ja luotava riippumattomat standardointi- ja akkreditointirakenteet.- Pääomien vapaa liikkuvuus: Slovakian on yhdenmukaistettava suoria investointeja koskevat säännöksensä yhteisön säännöstön kanssa niillä aloilla, joilla vielä esiintyy rajoituksia, ja helpotettava asteittain yhteisösijoittajia koskevia rajoituksia.- Rahoituspalvelut: Slovakian on kehitettävä ja koordinoitava valvonnasta vastaavien toimielinten toimintaa ja valvontamenettelyjä.- Kilpailu: Slovakian on pantava täytäntöön uusi valtiontukilaki ja varmistettava, että valtiontukien valvontaviranomaisella on käytössään riittävästi resursseja. Sen on saatettava päätökseen valtiontukien inventointiin liittyvät valmistelut ja jatkettava valtiotukia koskevien vuosikertomusten laatimista.- Televiestintä: Slovakian on annettava televiestintää säätelevä laki ja perustettava riippumaton kansallinen sääntelyviranomainen. Sen on saatettava päätökseen sääntelyyn ja omistukseen liittyvien toimintojen erottaminen toisistaan.- Audiovisuaaliala: Slovakian on saatettava lainsäädännön yhdenmukaistaminen päätökseen.- Verotus: Slovakian on yhdenmukaistettava kivennäisöljyjen verotusta ja valmisteverokantaa sekä alennetun arvonlisäverokannan soveltamisalaa koskevat säännöksensä yhteisön säännöstön kanssa. Sen on vahvistettava aikataulu valmisteverosäännösten yhdenmukaistamisen jatkamiselle ja varmistettava, että uudet verotoimenpiteet ovat yritysverotuksen käytännesääntöjen periaatteiden mukaisia.- Tulli: Slovakian on tehostettava rajavalvontaa.Maatalous- Slovakian on jatkettava eläinlääkintä- ja kasvinsuojelualaa koskevan lainsäädännön yhdenmukaistamista ja parannettava tarkastusjärjestelyjä erityisesti yhteisön tulevilla ulkorajoilla.- Slovakian on luotava viinitilarekisteri.Energia- Slovakian on laadittava Bohunicen ydinvoimalan V1-laitoksen käytöstäpoistoa koskeva suunnitelma, jolla pannaan täytäntöön hallituksen päätös sulkea kyseisen laitoksen reaktorit.- Sen on pantava täytäntöön energiatehokkuutta korostava energiastrategia ja tarkistettava energian tarvetta koskevia arvioitaan aiempaa realistisempien energiankäytön kasvua ja energiaintensiteettiä koskevien ennusteiden pohjalta.- Sen on varmistettava Bohunicen ydinvoimalan V2-laitoksen ja Mochovcen ydinvoimalan turvallisuustason säilyminen korkeana.Työ- ja sosiaaliasiat- Slovakian on pantava täytäntöön työterveyttä ja -turvallisuutta koskevat säännökset.- Sen on tuettava työmarkkinaosapuolten valmiuksien kehittämistä yhteisön säännöstön omaksumiseksi ja täytäntöön panemiseksi erityisesti kahdenvälisen vuoropuhelun avulla.- Sen on laadittava kansallinen työllisyysstrategia, jotta se voisi myöhemmin osallistua Euroopan työllisyysstrategiaan. Tätä varten sen on muun muassa aloitettava yhteisen työllisyyskatsauksen laatiminen.Ympäristö- Slovakian on laadittava kattava ja realistinen lähentämisstrategia.- Sen on nopeutettava vedenlaatua, jätehuoltoa, ympäristön pilaantumisen yhtenäistä ehkäisyä ja vähentämistä, luonnonsuojelua ja ilmanlaatua koskevan puitelainsäädännön saattamista osaksi kansallista lainsäädäntöä ja sen täytäntöönpanoa.- Sen on laadittava erityisesti veden- ja ilmanlaadun, jätehuollon ja teollisuuden saastevalvonnan aloja koskeva investointien rahoitussuunnitelma, joka perustuu direktiivikohtaisiin täytäntöönpano-ohjelmiin, yhdenmukaistamisesta aiheutuvia kustannuksia koskeviin arvioihin sekä realistisiin arvioihin vuosittain julkisista ja yksityisistä lähteistä saatavasta rahoituksesta.- Sen on saatettava päätökseen ympäristövaikutusten arviointia koskevan direktiivin säännösten saattaminen osaksi kansallista lainsäädäntöä ja varmistettava säännösten täytäntöönpano.Oikeus-ja sisäasiat- Slovakian on tehostettava järjestäytyneen rikollisuuden ja laittoman maahanmuuton vastaisia toimia (erityisesti ottamalla käyttöön viisumitarra), jotta se voisi osallistua täysimääräisesti Schengenin tietojärjestelmään.- Sen on ratifioitava rahanpesua koskeva yleissopimus, lahjontaa koskeva rikosoikeudellinen yleissopimus ja OECD:n lahjonnan vastainen yleissopimus.- Sen on saatettava rikoslakinsa yhteisön säännöstön mukaiseksi siltä osin, kuin on kyse järjestäytyneen rikollisuuden ja petosten torjunnasta.- Sen on kehitettävä turvapaikkalainsäädäntöään (erityisesti poistamalla 24 tunnin määräaika) ja perustettava turvapaikkamenettelyn toisena viranomaisasteena toimiva riippumaton toimielin.- Sen on ratifioitava rahanpesua koskeva yleissopimus ja parannettava valmiuksiaan torjua rahanpesua.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Slovakian on annettava virkamieslaki ja aloitettava julkishallinnon uudistusstrategian toteuttaminen.- Phare(1), Ispa(2) ja Sapard(3): Slovakian on jatkettava kansallisen kehittämissuunnitelman ja maaseudun kehittämissuunnitelman kehittämistä. Sen on vahvistettava oikeudelliset, hallinnolliset ja talousarviota koskevat puitteet (tilintarkastuskäsikirja ja kirjausketju) Ispan ja Sapardin ohjelmointia ja hallinnointia varten. Tämä edellyttää myös ympäristövaikutusten arvioinnin käyttöönottoa sekä yhteisön varoista yhteisrahoitusta saaneisiin hankkeisiin sovellettavia, julkisia hankintoja koskevia sääntöjä, jotka ovat yhteensopivia yhteisön säännösten kanssa. Slovakian on lisäksi perustettava toimiva maksajavirasto Sapardia varten.- Slovakian on täydennettävä sisäistä ja ulkoista varainhoidon valvontaa koskevaa lainsäädäntöään ja perustettava keskushallintoon sisäisen tarkastuksen/valvonnan yhdenmukaistamisesta vastaava toimielin.- Sen on perustettava sisäisiä tarkastus-/valvontayksiköitä varoja käyttäviin toimielimiin ja varmistettava kansallisten sisäisten varainhoidon valvojien ja tilintarkastajien "toiminnallinen riippumattomuus" sekä keskushallinnon tasolla että hajautetulla tasolla ja otettava käyttöön varainhoidon ennakkovalvonta.- Sen on vahvistettava oikeuslaitoksen riippumattomuutta erityisesti muuttamalla perustuslakia tuomareiden nimittämistä ja koeaikajärjestelmää koskevien säännösten osalta.3.2 Keskipitkän aikavälin tavoitteetPoliittiset arviointiperusteet- Slovakian on jatkettava vähemmistökieliä koskevan lainsäädännön täytäntöönpanoa ja turvattava vähemmistökielten käyttö koulutuksen ja kulttuurin aloilla sekä tiedotusvälineissä, tarvittaessa lainsäädäntöteitse.- Sen on kehitettävä kansallisen ja paikallisen tason politiikkoja ja lisättävä määrärahoja romaniväestön tilanteen parantamiseksi (erityisesti syrjinnän vastaisilla toimilla ja parantamalla opiskelu- ja työllistymismahdollisuuksia).Taloudelliset arviointiperusteet- Slovakian on edistettävä yksityissektorin, myös pienten ja keskisuurten yritysten, kilpailukykyä.- Sen on saatettava päätökseen yksityistämisprosessi.- Sen on vapautettava loput säännöstellyt hinnat ja vuokrat.- Sen on otettava käyttöön vuotuista julkisen talouden valvontaa koskeva menettely, jolla pyritään saattamaan julkista taloutta ja erityisesti julkistalouden tilaa koskeva raportointi, seuranta ja valvonta Euroopan unionin menettelyjen mukaiseksi.- Sen on jatkettava sosiaaliturvan rahoituksen uudistamista.Sisämarkkinat- Tietosuoja: Slovakian on saatettava alan lainsäädännön yhdenmukaistaminen päätökseen.- Tavaroiden vapaa liikkuvuus: Sen on saatettava päätökseen EN-standardien omaksuminen ja alakohtaisen lainsäädännön yhdenmukaistaminen yhteisön säännöstöön. Sen on kehitettävä valvonnasta ja vaatimustenmukaisuuden arvioinnista vastaavia rakenteitaan sekä muita tuotekohtaisen lainsäädännön kattamilla aloilla toimivia täytäntöönpanoelimiä niiden saattamiseksi Euroopan unionin vaatimuksia vastaaviksi.- Pääomien vapaa liikkuvuus: Sen on saatettava yhteisön säännöstöä vastaaviksi ne säännökset, jotka koskevat Euroopan unionin kansalaisten mahdollisuutta hankkia kiinteistöjä.- Palvelujen vapaa liikkuvuus: Sen on saatettava päätökseen lainsäädännön yhdenmukaistaminen ja pantava täytäntöön pankki- ja vakuutustoimintaa, sijoituspalveluja ja arvopaperimarkkinoita koskevat direktiivit.- Henkilöiden vapaa liikkuvuus: Sen on saatettava päätökseen tutkintotodistusten vastavuoroista tunnustamista koskevien säännösten yhdenmukaistaminen yhteisön säännöstöön.- Kilpailu: Sen on saatettava päätökseen lainsäädännön yhdenmukaistaminen ja vahvistettava kilpailu- ja valtiontukiviranomaisia ja -menettelyjä. Sen on lisättävä avoimuutta ja kehitettävä tiedonkulkua, toiminnan yhteensovittamista ja koulutusta hallinnon kaikilla tasoilla.- Televiestintä: Sen on vahvistettava riippumatonta kansallista sääntelyviranomaista.- Verotus: Sen on omaksuttava kokonaisuudessaan yhteisön verosäännöstö, mukaan lukien yhteisön siirtymäkauden alv-järjestelmä. Sen on tarkasteltava voimassa olevaa lainsäädäntöään ja varmistettava sen yhdenmukaisuus yritysverotuksen käytännesääntöjen kanssa. Sen on parannettava hallinnon toimintakykyä ja valvontamenettelyjä ja kehitettävä hallinnollisen yhteistyön ja keskinäisen avunannon menetelmiä.- Kuluttajansuoja: Sen on jatkettava lainsäädännön mukauttamista yhteisön säännöstöön ja vahvistettava markkinoiden seurannasta ja valvonnasta vastaavia viranomaisia.- Tulli: Sen on vahvistettava tullihallintoa erityisesti parantamalla rajatoimipaikkojen käsittelykapasiteettia ja tehostamalla valmisteverojen kantoa.Maatalous- Slovakian on vahvistettava yhteisen maatalouspolitiikan hallintomekanismeja ja hallintorakenteita (valvottava maataloustuotteiden markkinoita, toteutettava rakenteiden ja maaseudun kehittämistä koskevia toimenpiteitä sekä perustettava uusia elimiä ja valvontamekanismeja).- Sen on jatkettava elintarvikealan rakenneuudistusta ja vahvistettava elintarvikevalvonnan hallintoa.- Sen on saatettava päätöksen eläinten tunnistamisjärjestelmän kehittäminen ja otettava käyttöön HACCP-laadunvalvontajärjestelmä (vaarojen analysointi ja kriittiset kohdat niiden hallitsemiseksi) sekä toteutettava valvontaohjelmat, jotka koskevat eläinjätteiden käsittelyä, teurastamojen ja meijereiden nykyaikaistamista jäännöstuotteiden osalta ja zoonooseja. Sen on otettava käyttöön tarkastusjärjestelmät yhteisön tulevilla ulkorajoilla.Energia- Slovakian on jatkettava energiatehokkuuden parantamista.- Sen on valmistauduttava energian sisämarkkinoihin erityisesti omaksumalla sähkö- ja kaasudirektiivien säännökset (myös energian hintoja on mukautettava niiden saattamiseksi todelliselle kustannustasolle ja otettava käyttöön sääntelyjärjestelmä).- Slovakian on yhdenmukaistettava öljyvarastoja koskevat määräyksensä.- Sen on toteutettava Bohunicen ydinvoimalan V2-laitoksen ja Mochovcen ydinvoimalan turvallisuuden parantamiseen tähtäävät ohjelmat.- Sen on valmisteltava ja toteutettava kokonaisvaltainen suunnitelma ja lupien myöntämisessä käytettävät menetelmät Bohunicen ydinvoimalan V1-laitoksen käytöstäpoistoa varten.- Sen on lujitettava ydinturvallisuuden ja säteilysuojauksen sääntelyrakenteita.Liikenne- Slovakian on yhdenmukaistettava maantieliikennettä (markkinoille pääsy, turvallisuutta koskevat säännökset, vaarallisiin tavaroihin sovellettavat säännöt ja verotus), ilmaliikennettä (erityisesti lentoturvallisuus ja ilmaliikenteen hallinta), rautateitä ja sisävesiväyliä (alusten tekniset vaatimukset) koskevat säännökset.Työ- ja sosiaaliasiat- Slovakian on saatettava EU-lainsäädäntö osaksi kansallista lainsäädäntöään ja pantava se täytäntöön työterveyden ja -turvallisuuden (kehysdirektiivi mukaan lukien), työoikeuden, naisten ja miesten yhtäläisen kohtelun sekä kansanterveyden aloilla. Sen on myös vahvistettava näihin aloihin ja sosiaaliturvan koordinoimiseen liittyviä hallintorakenteitaan.- Sen on perustettava riippumaton vakuusrahasto työntekijöiden aseman turvaamiseksi työnantajan maksukyvyttömyystilanteessa.Taloudellinen ja sosiaalinen yhteenkuuluvuus- Slovakian on laadittava taloudellisen ja sosiaalisen yhteenkuuluvuuden alalla kansallinen toimintamalli. Slovakian on valmistauduttava alueellisten ohjelmien ja yhteisön aloitteiden toteuttamiseen, parannettava hallintorakenteita ja selvennettävä tehtävien jakoa aluepolitiikan alalla. Sen on mukautettava budjettijärjestelmänsä ja siihen liittyvät menettelyt, myös ennakko- ja jälkiarviointi, rakennerahastojen vaatimuksiin.Ympäristö- Slovakian on saatettava päätökseen puitelainsäädännön ja jäljellä olevan alakohtaisen lainsäädännön saattaminen osaksi kansallista lainsäädäntöä ja varmistettava säännösten täytäntöönpano.- Sen on vahvistettava ministeriön ja alue- ja piiritason valvonta- ja täytäntöönpanovalmiuksia sekä ympäristötarkastuksesta vastaavia viranomaisia.- Sen on sisällytettävä kestävän kehityksen periaatteet kaikkien muiden alakohtaisten politiikkojen määritelmiin ja täytäntöönpanoon.Oikeus- ja sisäasiat- Slovakian on tehostettava lainvalvontaelinten ja oikeuslaitoksen toimintaa (henkilöstön määrä, koulutus sekä varusteet ja välineet) erityisesti rajavalvonnan ja laittoman maahanmuuton osalta, jotta se pystyisi osallistumaan täysimääräisesti Schengenin tietojärjestelmään. Sen on jatkettava järjestäytyneen rikollisuuden, naisten, lasten ja huumausaineiden kaupan sekä korruption torjumista. Sen on huolehdittava aikaisempaa paremmasta lainsäädäntöviranomaisten välisestä koordinoinnista.- Sen on jatkettava viisumilainsäädännön ja -käytäntöjen asteittaista yhdenmukaistamista EU:n käytäntöjä vastaaviksi.Hallinnon ja oikeuslaitoksen toimintakyvyn tehostaminen, EU-varojen hallinnointi ja valvonta mukaan lukien- Slovakian on vahvistettava valtion tilintarkastusvirastoa ja varainhoidon valvontaan ja sisäiseen tarkastukseen liittyviä toimintoja varmistamalla, että niitä varten on riittävästi henkilöstöä, koulutusta ja välineistöä.- Sen on kehitettävä tilastointivalmiuksia.4. OHJELMATVuosille 1995-1999 myönnetyt Pharen määrärahat ovat yhteensä 251 miljoonaa euroa. Berliinissä 24-25 päivänä maaliskuuta 1999 kokoontuneen Eurooppa-neuvoston sopimuksen seurauksena hakijavaltioiden rahoitustuki sisältää vuosien 2000-2006 välisenä ajanjaksona tukea maataloutta ja maaseudun kehittämistä koskeville liittymistä valmisteleville toimenpiteille liittymistä edeltävän Sapard-välineen (Neuvoston asetus (EY) N:o 1268/1999, EYVL L 161, 26.6.1999, s. 87) ja rakennetuen Ispa-välineen (Neuvoston asetus (EY) N:o 1267/1999, EYVL L 161, 26.6.1999, s. 73) avulla, joissa annetaan etusija toimenpiteille, jotka ovat samanlaisia kuin liittymistä edeltävänä aikana koheesiorahaston tukea saavat toimenpiteet. Näillä kansallisilla määrärahoilla Slovakia voi myös rahoittaa osittain osallistumisensa yhteisön ohjelmiin, tutkimusta ja teknologista kehittämistä koskeva viides puiteohjelma mukaan lukien (EYVL L 26, 1.2.1999, s. 1). Lisäksi Slovakia voi saada rahoitusta suoraan yhteisön säännöstöön liittyvistä monia valtioita koskevista ohjelmista. Hakijavaltioiden yhteisrahoitusta edellytetään järjestelmällisesti kaikille investointihankkeille. Vuodesta 1998 lähtien komissio on työskennellyt Euroopan investointipankin ja kansainvälisten rahoituslaitosten, erityisesti Euroopan jälleenrakennus- ja kehityspankin sekä Maailmanpankin kanssa liittymistä edeltävän ajan painopisteitä koskevien hankkeiden yhteisrahoituksen helpottamiseksi.5. EHDOLLISUUSEdellytyksenä sille, että hankkeita rahoitetaan yhteisön tuella näiden kolmen liittymistä edeltävän välineen, Pharen, Ispan ja Sapardin kautta, on Slovakian osalta se, että se täyttää Eurooppa-sopimuksen mukaiset sitoumuksensa, edistyy Kööpenhaminan arviointiperusteiden täyttämisessä ja erityisesti tämän liittymistä valmistelevan kumppanuuden erityisten ensisijaisten tavoitteiden täyttämisessä vuonna 2000. Näiden yleisten edellytysten täyttämättä jättäminen voisi johtaa neuvoston päätökseen rahoitustuen lopettamisesta toistaiseksi asetuksen (EY) N:o 622/98 4 artiklan mukaisesti.6. VALVONTALiittymistä edeltävän kumppanuuden täytäntöönpanoa valvotaan Eurooppa-sopimuksen puitteissa. Kuten Luxemburgin Eurooppa-neuvostossa korostettiin, on tärkeätä, että Eurooppa-sopimuksen toimielimet ovat edelleen ne puitteet, joissa yhteisön säännöstön saattamista osaksi kansallista lainsäädäntöä voidaan tutkia samoin perustein riippumatta siitä, onko neuvottelut aloitettu vai ei. Liittymistä valmistelevan kumppanuuden asiaankuuluvista osista keskustellaan vastaavissa alakomiteoissa. Assosiaatiokomitea keskustelee yleiskehityksestä, edistyksestä ja sen ensisijaisten tavoitteiden täyttämisessä vastaan tulleista ongelmista, sekä välitavoitteista sekä erityiskysymyksistä, jotka alakomiteat ovat antaneet sille käsiteltäväksi.Pharen hallintokomitea varmistaa, että kaikkien kolmen liittymistä edeltävän välineen Pharen, Ispan ja Sapardin nojalla tehdyt rahoituspäätökset ovat sopusoinnussa toistensa sekä liittymistä valmistelevien kumppanuuksien kanssa, kuten koordinointiasetuksessa on säädetty (neuvoston asetus (EY) N:o 1266/1999, EYVL L 161, 26.6.1999, s. 68).Liittymistä valmistelevan kumppanuuden mukauttamista jatketaan tarvittaessa asetuksen (EY) N:o 622/98 2 artiklan mukaisesti.(1) Phare: Puolan ja Unkarin yhteensovitetun avun toimintaohjelma.(2) Ispa: Liittymistä edeltävä rakennepolitiikan väline.(3) Sapard: Maatalouden ja maaseudun kehittämisen erityinen liittymisohjelma.


title: 2006/198/EY: Komission päätös, tehty  2 päivänä helmikuuta 2006 , kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen liitteisiin tehtyjen muutosten hyväksymisestä Euroopan yhteisön puolesta  (tiedoksiannettu numerolla K(2006) 81)   (ETA:n kannalta merkityksellinen teksti)

text:
               10.3.2006

               FI

               Euroopan unionin virallinen lehti

               L 71/11

         KOMISSION PÄÄTÖS,
   tehty 2 päivänä helmikuuta 2006,
   kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen liitteisiin tehtyjen muutosten hyväksymisestä Euroopan yhteisön puolesta
   (tiedoksiannettu numerolla K(2006) 81)
   (ETA:n kannalta merkityksellinen teksti)
   (2006/198/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä 16 päivänä maaliskuuta 1998 tehdyn neuvoston päätöksen 98/258/EY (1) ja erityisesti sen 4 artiklan kolmannen kohdan,
   sekä katsoo seuraavaa:

               (1)

               Sopimuksen hallinnointia käsittelevä pariteettikomitea, jäljempänä ’komitea’, antoi 27 päivänä lokakuuta 2005 pitämässään kokouksessa suosituksen kalastustuotteiden vastaavuuden määrittelemisestä. Tämän suosituksen perusteella sopimuksen liite V on aiheellista muuttaa.

               (2)

               Tämä muutos olisi hyväksyttävä yhteisön puolesta.

               (3)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Hyväksytään Euroopan yhteisön puolesta kansanterveyden ja eläinten terveyden suojelemiseksi toteutettavista toimenpiteistä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen sopimuksen 14 artiklan mukaisesti perustetun, sopimuksen hallinnointia käsittelevän pariteettikomitean antamien suositusten mukaisesti mainitun sopimuksen liitteen V muutokset. Kirjeenvaihtona tehdyn sopimuksen teksti sekä sopimuksen liitteeseen V tehdyt muutokset ovat tämän päätöksen liitteenä.
   2 artikla
   Terveys- ja kuluttaja-asioiden pääosaston pääjohtajalle annetaan valtuudet allekirjoittaa kirjeenvaihtona tehty sopimus yhteisöä sitovasti.
   3 artikla
   Tätä päätöstä sovelletaan sitä kuukautta seuraavan kuukauden ensimmäisestä päivästä, jona Amerikan yhdysvallat ilmoittaa komissiolle kirjallisesti, että 1 artiklassa tarkoitettujen muutosten hyväksymisen edellyttämät sisäiset menettelyt on saatu päätökseen.

      Tehty Brysselissä 2 päivänä helmikuuta 2006.

            Komission puolesta

         Markos KYPRIANOU

            Komission jäsen

      (1)  EYVL L 118, 21.4.1998, s. 1.
    ---documentbreak---

               10.3.2006

               FI

               Euroopan unionin virallinen lehti

               L 71/12

         Kirjeenvaihtona tehty
   SOPIMUS
   kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen liitteiden muutoksista
   Bryssel 30 päivänä tammikuuta 2006
   Arvoisa vastaanottaja,
   Viitaten kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevaan Euroopan yhteisön ja Amerikan yhdysvaltojen sopimukseen ehdotan Teille kyseisen sopimuksen liitteiden muuttamista seuraavasti:
   Korvataan sopimuksen 14 artiklan 1 kohdan mukaisesti perustetun, sopimuksen hallinnointia käsittelevän pariteettikomitean suositusten mukaisesti liitteessä V olevan 11 kohdan sanamuoto lisäyksellä A, joka on tämän päätöksen liitteenä.
   Olisin kiitollinen, jos voisitte vahvistaa, että Amerikan yhdysvallat hyväksyy sopimuksen liitteen V muuttamisen.
   Kunnioittavasti

         Euroopan yhteisön puolesta

      Jaana HUSU-KALLIO

   Bryssel 1 päivänä helmikuuta 2006
   Arvoisa vastaanottaja,
   Viittaan kirjeeseenne, joka sisältää kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen sopimuksen liitteessä V olevaan 11 kohtaan ehdotettujen muutosten yksityiskohdat.
   Vahvistan, että Amerikan yhdysvallat hyväksyy sopimuksen 14 artiklan 1 kohdan mukaisesti perustetun, sopimuksen hallinnointia käsittelevän pariteettikomitean suositusten mukaisesti ehdotetut muutokset, joiden jäljennös on tämän kirjeen liitteenä. Käsitykseni mukaan muutokset tulevat voimaan päivänä, jona EY ilmoittaa Yhdysvalloille, että se on toteuttanut tarvittavat toimenpiteet muutosten täytäntöönpanoa varten.
   Kunnioittavasti

         Amerikan yhdysvaltojen toimivaltaisen viranomaisen puolesta

      Norval E. FRANCIS

      Lisäys A

            ”LIITE V

                                    —

                                    Tuote

                                    —

                                    Lajit

                                    —

                                    Eläinten terveys/kansanterveys

                        Euroopan yhteisön vienti Yhdysvaltoihin

                        Yhdysvaltojen vienti Euroopan yhteisöön

                        Kaupan edellytykset

                        Vastaavuus

                        Erityisedellytykset

                        Toimet

                        Kaupan edellytykset

                        Vastaavuus

                        Erityisedellytykset

                        Toimet

                        EY:n vaatimukset

                        Yhdysvaltojen vaatimukset

                        Yhdysvaltojen vaatimukset

                        EY:n vaatimukset

                  11.   Ihmisravinnoksi tarkoitetut kalastustuotteet

                                    —

                                    Kala/kalastustuotteet

                        91/67

                        USDI & osasto 50

                        EA

                        USDI & osasto 50

                        91/67

                        EA

                        EY arvioi tarvittaessa Yhdysvaltojen uudet vaatimukset.

                                    —

                                    Simpukat/äyriäiset (ei elävät)

                        91/67

                        USDI & osasto 50

                        EA

                        USDI & osasto 50

                        91/67

                        EA

                                    —

                                    Kala/kalastustuotteet

                        91/493
                        96/22
                        96/23

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        Kyllä 3

                        Säilykkeiden happamuutta koskeva vaatimus

                        Yhdysvallat ilmoittaa, miten EY:n säilykkeiden happamuutta koskevalle vaatimukselle voidaan löytää vastaavuus.
                        EY toimittaa 1) asianmukaiset tiedot ja asiakirjat täytäntöönpanon tarkastus– ja valvontamenettelyistä jäsenvaltioissa; ja 2) tiedot HACCP–järjestelmän soveltamisesta jäsenvaltioissa.

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        91/493
                        96/22
                        96/23

                        Kyllä 2

                        [SANCO/10169/2005] Rev 3

                                    —

                                    Kala/kalastustuotteet

                        Yhdysvallat käy tutustumassa paikalla EY:n järjestelmään (mukaan luettuna käynnit EY:n keskusyksiköissä ja komission valvonnan tarkastelu jäsenvaltioissa).
                        Yhdysvallat ilmoittaa merkittävistä ongelmista edellä mainittujen toimien jälkeen.
                        Paikalla tehtävän tarkastuksen tuloksista neuvotellaan EY:n kanssa. Jos paikalla tehtävä tarkastus on tyydyttävä, vastaavuudet määritellään ja tarvittavat menettelyt toteutetaan.

                        NMFS Vapaaehtoinen HACCP-perusteinen ohjelma 50 CFR 260

                        Kyllä 1

                                    —

                                    Simpukat/äyriäiset (ei elävät)

                        91/492

                        National Shellfish Sanitation Programme (kansallinen simpukoiden terveysohjelma)

                        Kyllä 3

                        Voimassaolevat kaupan edellytykset

                        EY toimittaa alustavat lihan/veden testauksessa käytettyä tieteellistä arviointia koskevat tiedot. Yhdysvallat antaa vastauksensa tieteellisen arvioinnin tuloksista 90 päivän kuluessa tietojen vastaanottamisesta.
                        EY toimittaa 1) asianmukaiset tiedot ja asiakirjat täytäntöönpanon tarkastus– ja valvontamenettelyistä jäsenvaltioissa; ja 2) tiedot HACCP–järjestelmän soveltamisesta jäsenvaltioissa.
                        Yhdysvallat käy tutustumassa paikalla EY:n järjestelmään (mukaan luettuna käynnit EY:n keskusyksiköissä ja komission valvonnan tarkastelu jäsenvaltioissa).
                        Yhdysvallat ilmoittaa merkittävistä ongelmista edellä mainittujen toimien jälkeen.
                        Paikalla tehtävän tarkastuksen tuloksista neuvotellaan EY:n kanssa. Jos paikalla tehtävä tarkastus on tyydyttävä, vastaavuudet määritellään ja tarvittavat menettelyt toteutetaan.

                        National Shellfish Sanitation Programme (kansallinen simpukoiden terveysohjelma)

                        91/492

                        Kyllä 3

                        Voimassaolevat kaupan edellytykset

                        Yhteinen lihan/veden testauksen vertailu tuotantoalueiden luokittelemiseksi.
                        Yhdysvallat ilmoittaa EY:lle, milloin se on valmis kalastustuotteita koskevan HACCP–asetuksen täytäntöönpanon tarkistukseen.
                        EY suorittaa tarkastuksen, johon kuuluu tarvittaessa Yhdysvaltojen täytäntöönpanon tarkastus– ja valvontamenettelyistä toimittamien tietojen ja asiakirjojen tarkastelu. Paikalla tehtävä tarkastus 6 kuukauden kuluessa Yhdysvaltojen esittämästä pyynnöstä.
                        EY ilmoittaa merkittävistä ongelmista edellä mainittujen toimien jälkeen 45 päivän kuluessa paikalla tehtävästä tarkastuksesta.
                        Paikalla tehtävän tarkastuksen tuloksista neuvotellaan EY:n kanssa. Jos paikalla tehtävä tarkastus on tyydyttävä, vastaavuudet määritellään ja tarvittavat menettelyt toteutetaan.
                        ”Laitoksiin” eivät kuulu ”välittäjät tai kauppiaat”.

                                    —

                                    Vesiviljellyt eläimet ja tuotteet

                        91/493
                        96/22
                        96/23

                        National shellfish sanitation programme, (kansallinen simpukoiden terveysohjelma) FFDCA, FIFRA, PHSA, 21 CFR
                        110.3–110.93, 123, 1240, DVM

                        EA

                        National Shellfish Sanitation Programme (kansallinen simpukoiden terveysohjelma) FFDCA, FIFRA, PHSA, 21 CFR
                        110.3–110.93, 123, 1240, DVM

                        91/493
                        96/22
                        96/23

                        EA”


title: Neuvoston päätös (EU) 2017/938, annettu 23 päivänä syyskuuta 2013, elohopeaa koskevan Minamatan yleissopimuksen allekirjoittamisesta Euroopan unionin puolesta

text:
               2.6.2017

               FI

               Euroopan unionin virallinen lehti

               L 142/2

         NEUVOSTON PÄÄTÖS (EU) 2017/938,
   annettu 23 päivänä syyskuuta 2013,
   elohopeaa koskevan Minamatan yleissopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Elohopea ja sen yhdisteet ovat erittäin myrkyllisiä ihmisten terveydelle sekä eläinten ja kasvien terveydelle. Elohopeaa ja sen yhdisteitä säännellään unionissa ihmisten terveyden ja ympäristön suojelemiseksi.

               (2)

               Yhdistyneiden kansakuntien ympäristöohjelman (UNEP) hallintoneuvosto kehotti vuonna 2009 UNEP:n pääjohtajaa kutsumaan koolle hallitustenvälisen neuvottelukomitean, jonka tehtäväksi annettiin valmistella elohopeaa koskeva maailmanlaajuinen ja oikeudellisesti sitova väline ja jonka tavoitteena oli saada työnsä päätökseen ennen hallintoneuvoston 27. varsinaista istuntoa vuonna 2013.

               (3)

               Neuvosto valtuutti joulukuussa 2010 komission osallistumaan unionin puolesta ja siltä osin kuin on kyse unionin toimivaltaan kuuluvista asioista, joiden osalta unioni on hyväksynyt sääntöjä, elohopeaa koskevaa, maailmanlaajuista oikeudellisesti sitovaa välinettä koskeviin neuvotteluihin tuon valtuutuksen lisäyksessä esitettyjen neuvotteluohjeiden mukaisesti.

               (4)

               Neuvotteluprosessi saatiin onnistuneesti päätökseen hallitustenvälisen neuvottelukomitean viidennessä istunnossa, joka pidettiin Genevessä 13 päivästä18 päivään tammikuuta 2013.

               (5)

               Unionilla oli keskeinen asema neuvotteluissa, ja se otti aktiivisesti osaa komissiolle osoitettujen neuvotteluohjeiden puitteissa olevan tuloksen syntymiseen.

               (6)

               Neuvosto pani 21 päivänä maaliskuuta 2013 pidetyssä 3233. istunnossaan tyytyväisenä merkille neuvotteluprosessin tuloksen.

               (7)

               Elohopeaa koskeva maailmanlaajuinen ja oikeudellisesti sitova väline avataan elohopeaa koskevan Minamatan yleissopimuksen nimellä allekirjoittamista varten diplomaattikonferenssissa, joka pidetään Kumamotossa (Japanissa) 7 päivästä11 päivään lokakuuta 2013.

               (8)

               Elohopeaa koskeva Minamatan yleissopimus olisi sen vuoksi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa unionin puolesta elohopeaa koskeva Minamatan yleissopimus sillä varauksella, että mainitun yleissopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa yleissopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä syyskuuta 2013.

            Neuvoston puolesta

            Puheenjohtaja

         V. JUKNA

      (1)  Yleissopimuksen teksti julkaistaan yhdessä yleissopimuksen tekemistä koskevan päätöksen kanssa.